title: Lieta C-264/13: Lūgums sniegt prejudiciālu nolēmumu, ko 2013. gada 15. maijā iesniedza Hof van beroep te Antwerpen (Beļģija) — Provincie Antwerpen/Mobistar NV

text:
               20.7.2013

               LV

               Eiropas Savienības Oficiālais Vēstnesis

               C 207/28

         Lūgums sniegt prejudiciālu nolēmumu, ko 2013. gada 15. maijā iesniedza Hof van beroep te Antwerpen (Beļģija) — Provincie Antwerpen/Mobistar NV

   (Lieta C-264/13)
   2013/C 207/46
   Tiesvedības valoda — holandiešu

      Iesniedzējtiesa

      Hof van beroep te Antwerpen

      Lietas dalībnieki pamata procesā

      Prasītāja: Provincie Antwerpen

      Atbildētāja: Mobistar NV

      Prejudiciālie jautājumi

   Vai Eiropas Parlamenta un Padomes 2002. gada 7. marta Direktīvas 2002/20/EK (1) par elektronisko komunikāciju tīklu un pakalpojumu atļaušanu (atļauju izsniegšanas direktīva) 6. pants un/vai 13. pants ir jāinterpretē tādējādi, ka tas nepieļauj to, ka dalībvalsts iestāde budžeta vai citu apsvērumu dēļ apliek ar nodokli telekomunikāciju tīkla operatora saimniecisko darbību, kas izpaužas [tās] teritorijā vai kādā tās daļā kā ar šo darbību saistīto GSM mastu, stabu vai antenu klātesamība valsts vai privātā īpašumā?

      (1)  OV L 108, 21. lpp.


title: Lieta T-272/11: Vispārējās tiesas 2013. gada 1. februāra spriedums — Coin /ITSB — Dynamiki Zoi ( “Fitcoin” ) (Kopienas preču zīme — Iebildumu process — Kopienas vārdiskas preču zīmes “Fitcoin” reģistrācijas pieteikums — Agrākas valsts, Kopienas un starptautiskas grafiskas preču zīmes “coin” — Relatīvs atteikuma pamatojums — Sajaukšanas iespēja — Regulas (EK) Nr. 207/2009 8. panta 1. punkta b) apakšpunkts)

text:
               16.3.2013

               LV

               Eiropas Savienības Oficiālais Vēstnesis

               C 79/15

         Vispārējās tiesas 2013. gada 1. februāra spriedums — Coin/ITSB — Dynamiki Zoi (“Fitcoin”)
   (Lieta T-272/11) (1)

   (Kopienas preču zīme - Iebildumu process - Kopienas vārdiskas preču zīmes “Fitcoin” reģistrācijas pieteikums - Agrākas valsts, Kopienas un starptautiskas grafiskas preču zīmes “coin” - Relatīvs atteikuma pamatojums - Sajaukšanas iespēja - Regulas (EK) Nr. 207/2009 8. panta 1. punkta b) apakšpunkts)
   2013/C 79/27
   Tiesvedības valoda — angļu

      Lietas dalībnieki

      Prasītāja: Coin SpA (Venēcija, Itālija) (pārstāvji — P. Perani un G. Ghisletti, advokāti)

      Atbildētājs: Iekšējā tirgus saskaņošanas birojs (preču zīmes, paraugi un modeļi) (pārstāvis — O. Mondéjar Ortuño)

      Otra procesa ITSB Apelāciju padomē dalībniece: Dynamiki Zoi AE (Atēnas, Grieķija)

      Priekšmets

   Prasība par ITSB Apelāciju otrās padomes 2011. gada 21. februāra lēmumu lietā R 1836/2010-2 attiecībā uz iebildumu procesu starp Coin SpA un Dynamiki Zoi AE

      Rezolutīvā daļa:

               1)

               atcelt Iekšējā tirgus saskaņošanas biroja (preču zīmes, paraugi un modeļi) (ITSB) Apelāciju otrās padomes 2011. gada 21. februāra lēmumu lietā R 1836/2010-2 daļā, kurā noraidīti iebildumi attiecībā uz “apģērbiem, ieskaitot kurpes un čības”, kas ietilpst 25. klasē;

               2)

               pārējā daļā prasību noraidīt;

               3)

               ITSB savus tiesāšanās izdevumus sedz pats, kā arī atlīdzina vienu trešdaļu Coin SpA radušos tiesāšanās izdevumus;

               4)

               Coin divas trešdaļas no saviem tiesāšanās izdevumiem sedz pati.

      (1)  OV C 226, 30.7.2011.


title: Atzinums 1/12: Eiropas Komisijas iesniegts pieteikums atzinuma saņemšanai saskaņā ar LESD 218. panta 11. punktu

text:
               27.4.2013

               LV

               Eiropas Savienības Oficiālais Vēstnesis

               C 123/14

         Eiropas Komisijas iesniegts pieteikums atzinuma saņemšanai saskaņā ar LESD 218. panta 11. punktu
   (Atzinums 1/12)
   2013/C 123/23
   Tiesvedības valoda — visas ES oficiālās valodas

      Pieteikuma iesniedzēja

   Eiropas Komisija (pārstāvji — C. Hermes un H. Krämer)
   Atzinums 1/12 ir izslēgts no Tiesas reģistra.


title: Lieta T-51/12: Prasība, kas celta 2012. gada 8. februārī — Scooters India /ITSB — Brandconcern ( “LAMBRETTA” )

text:
               14.4.2012

               LV

               Eiropas Savienības Oficiālais Vēstnesis

               C 109/21

         Prasība, kas celta 2012. gada 8. februārī — Scooters India/ITSB — Brandconcern (“LAMBRETTA”)
   (Lieta T-51/12)
   2012/C 109/46
   Valoda, kādā sagatavots prasības pieteikums — angļu

      Lietas dalībnieki

      Prasītāja: Scooters India Ltd (Sarojininagar, Indija) (pārstāvis — B. Brandreth, Barrister)

      Atbildētājs: Iekšējā tirgus saskaņošanas birojs (preču zīmes, paraugi un modeļi)

      Otra procesa ITSB Apelāciju padomē dalībniece: Brandconcern BV (Amsterdama, Nīderlande)

      Prasījumi

   Prasītājas prasījumi Vispārējai tiesai ir šādi:

               —

               atcelt Iekšējā tirgus saskaņošanas biroja (preču zīmes, paraugi un modeļi) Apelāciju pirmās padomes 2011. gada 1. decembra lēmumu lietā R 2312/2010-1 daļā, kurā noraidīta prasītājas apelācijas sūdzība par konkrētās preču zīmes reģistrācijas attiecībā uz precēm, kas ietilpst 12. klasē, atcelšanu;

               —

               nodot lietu atpakaļ ITSB ar Vispārējās tiesas ieteikumu konstatēt, ka preču zīme faktiski ir tikusi lietota attiecībā uz precēm, kas ietilpst 12. klasē, proti, “scooters, parts and fittings for vehicles and apparatus for locomotion by land”, un

               —

               piespriest atbildētājam atlīdzināt prasītājas izdevumus procesā Apelāciju padomē un tiesāšanās izdevumus Vispārējā tiesā.

      Pamati un galvenie argumenti

      Reģistrēta Kopienas preču zīme, par kuru iesniegts pieteikums par spēkā neesamības atzīšanu: vārdiska preču zīme “LAMBRETTA” attiecībā uz precēm, kas ietilpst 3., 12., 14., 18. un 25. klasē — Kopienas preču zīmes reģistrācija Nr. 1495100

      Kopienas preču zīmes īpašnieks: prasītāja

      Lietas dalībniece, kas lūdz atzīt Kopienas preču zīmi par spēkā neesošu: otra procesa ITSB Apelāciju padomē dalībniece

      Anulēšanas nodaļas lēmums: daļēji atcelt KPZ reģistrāciju Nr. 1495100

      Apelāciju padomes lēmums: daļēji atcelt Anulēšanas nodaļas lēmumu, noraidīt apelācijas sūdzību attiecībā uz pārējām precēm un noraidīt pretapelācijas sūdzību

      Izvirzītie pamati: Padomes Regulas Nr. 207/2009 50. panta 2. punkta pārkāpums, jo Apelāciju padome esot nepareizi nolēmusi atcelt KPZ attiecībā uz visām precēm, kas ietilpst 12. klasē, neskatoties uz to, ka tā bija nolēmusi, ka pastāv pierādījumi par 12. klasē ietilpstošas identificējamas apakškategorijas preču faktisku izmantošanu. Turpinājumā tā esot pieļāvusi kļūdu tiesību piemērošanā, nepiemērojot Tiesas spriedumu lietā C-40/01 Ansul BV/Ajax Brandbeveiliging tādējādi, ka [preču zīmju] izmantošana saistībā ar daļu no precēm ļauj attiecināt reģistrāciju uz tām precēm, kuru neatņemama sastāvdaļa ir šī daļa.


title: Lieta T-157/10: Vispārējās tiesas 2012. gada 23. marta spriedums — Barilla/ITSB — Brauerei Schlösser ( “ALIXIR” ) (Kopienas preču zīme — Iebildumu process — Kopienas vārdiskas preču zīmes “ALIXIR” reģistrācijas pieteikums — Agrāka valsts vārdiska preču zīme “Elixeer” — Relatīvs atteikuma pamatojums — Sajaukšanas iespēja — Apzīmējumu līdzība — Regulas (EK) Nr. 207/2009 8. panta 1. punkta b) apakšpunkts)

text:
               5.5.2012

               LV

               Eiropas Savienības Oficiālais Vēstnesis

               C 133/23

         Vispārējās tiesas 2012. gada 23. marta spriedums — Barilla/ITSB — Brauerei Schlösser (“ALIXIR”)
   (Lieta T-157/10) (1)

   (Kopienas preču zīme - Iebildumu process - Kopienas vārdiskas preču zīmes “ALIXIR” reģistrācijas pieteikums - Agrāka valsts vārdiska preču zīme “Elixeer” - Relatīvs atteikuma pamatojums - Sajaukšanas iespēja - Apzīmējumu līdzība - Regulas (EK) Nr. 207/2009 8. panta 1. punkta b) apakšpunkts)
   2012/C 133/45
   Tiesvedības valoda — angļu

      Lietas dalībnieki

      Prasītāja: Barilla G. e R. Fratelli SpA (Parma, Itālija) (pārstāvji — A. Vanzetti, G. Sironi un A. Colmano, advokāti)

      Atbildētājs: Iekšējā tirgus saskaņošanas birojs (preču zīmes, paraugi un modeļi) (pārstāvis — R. Pethke)

      Otra procesa ITSB Apelāciju padomē dalībniece, persona, kas iestājusies lietā Vispārējā tiesā: Brauerei Schlösser GmbH (Diseldorfa, Vācija) (pārstāvis — J. Flick, advokāts)

      Priekšmets

   Prasība par ITSB Apelāciju otrās padomes 2010. gada 25. janvāra lēmumu lietā R 820/2009-2 attiecībā uz iebildumu procesu starp Brauerei Schlösser GmbH un Barilla G. e R. Fratelli SpA

      Rezolutīvā daļa:

               1)

               prasību noraidīt;

               2)

               Barilla G. e R. Fratelli SpA atlīdzina tiesāšanās izdevumus.

      (1)  OV C 148, 05.6.2010.


title: Lieta C-298/08: Prasība, kas celta 2008. gada 3. jūlijā — Eiropas Kopienu Komisija/Grieķijas Republika

text:
               30.8.2008

               LV

               Eiropas Savienības Oficiālais Vēstnesis

               C 223/35

         Prasība, kas celta 2008. gada 3. jūlijā — Eiropas Kopienu Komisija/Grieķijas Republika
   (Lieta C-298/08)
   (2008/C 223/56)
   Tiesvedības valoda — grieķu
   Lietas dalībnieki

      Prasītāja: Eiropas Kopienu Komisija (pārstāvji — N. Yerrell un I. Chatsigiannis)

      Atbildētāja: Grieķijas Republika
   Prasītājas prasījumi:

               —

               atzīt, ka, nepieņemot normatīvus un administratīvus aktus, kas vajadzīgi, lai izpildītu Eiropas Parlamenta un Padomes 2006. gada 15. marta Direktīvas 2006/22/EK (1) par minimālajiem nosacījumiem Padomes Regulu (EEK) Nr. 3820/85 un Nr. 3821/85 īstenošanai saistībā ar sociālās jomas tiesību aktiem attiecībā uz darbībām autotransporta jomā un par Padomes Direktīvas 88/599/EEK atcelšanu prasības, vai katrā ziņā nepaziņojot Komisijai par šo aktu pieņemšanu, Grieķijas Republika nav izpildījusi šajā direktīvā paredzētos pienākumus;

               —

               piespriest Grieķijas Republikai atlīdzināt tiesāšanās izdevumus.

         Pamati un galvenie argumenti
   Termiņš direktīvas transponēšanai valsts tiesībās beidzās 2007. gada 1. aprīlī.

      (1)  OV L 102, 11.04.2006., 35. lpp.


title: Tiesas spriedums (piektā palāta) 2005. gada 14. jūlijā lietā C-79/05 Eiropas Kopienu Komisija pret Itālijas Republiku (Valsts pienākumu neizpilde — Regula (EK) Nr. 2037/2000 — Vielas, kas noārda ozona slāni — Netransponēšana noteiktajā termiņā)

text:
               3.9.2005

               LV

               Eiropas Savienības Oficiālais Vēstnesis

               C 217/22

      TIESAS SPRIEDUMS

   (piektā palāta)
   2005. gada 14. jūlijā
   lietā C-79/05 Eiropas Kopienu Komisija pret Itālijas Republiku (1)

   (Valsts pienākumu neizpilde - Regula (EK) Nr. 2037/2000 - Vielas, kas noārda ozona slāni - Netransponēšana noteiktajā termiņā)
   (2005/C 217/42)
   tiesvedības valoda — itāļu
   Lietā C-79/05 par prasību sakarā ar valsts pienākumu neizpildi atbilstoši EKL 226. pantam, ko 2005. gada 17. februārī cēla Eiropas Kopienu Komisija (pārstāvji — U. Velkers [U. Wölker] un A. Aresu [A. Aresu]) pret Itālijas Republiku (pārstāvji — I. M. Bragulja [I. M. Braguglia], kam palīdz Dž. Fjengo [G. Fiengo]), Tiesa (piektā palāta) šādā sastāvā: palātas priekšsēdētāja R. Silva de Lapuerta [R. Silva de Lapuerta] (referente), tiesneši K. Gulmans [C. Gulmann] un J. Klučka [J. Klučka], ģenerāladvokāts F. Ležē [P. Léger], sekretārs R. Grass [R. Grass], 2005. gada 14. jūlijā ir pasludinājusi spriedumu, kura rezolutīvā daļa ir šāda:

               1)

               noteiktajā termiņā nepieņemot visus piesardzības pasākumus, lai novērstu un samazinātu ierobežojamo vielu noplūdes, jo īpaši, nepildot pienākumu ik gadu pret noplūdi pārbaudīt stacionārās iekārtas, kurās izmanto vairāk nekā trīs kilogramus dzesēšanas šķidruma, Itālijas Republika nav izpildījusi pienākumus, ko tai uzliek 17. panta 1. punkts Eiropas Parlamenta un Padomes 2000. gada 29. jūnija Regulā (EK) Nr. 2037/2000 par vielām, kas noārda ozona slāni;

               2)

               Itālijas Republika atlīdzina tiesāšanās izdevumus.

      (1)  OV C 93, 16.04.2005.


title: Lieta F-68/12: Civildienesta tiesas 2013. gada 12. decembra spriedums — Lebedef /Komisija (Civildienests — Ierēdņi — Novērtējuma ziņojums — 2010. gada novērtējums — Prasība atcelt novērtējuma ziņojumu — Prasība atcelt piešķirto paaugstināšanas amatā punktu skaitu)

text:
               8.2.2014

               LV

               Eiropas Savienības Oficiālais Vēstnesis

               C 39/28

         Civildienesta tiesas 2013. gada 12. decembra spriedums — Lebedef/Komisija
   (Lieta F-68/12) (1)

   (Civildienests - Ierēdņi - Novērtējuma ziņojums - 2010. gada novērtējums - Prasība atcelt novērtējuma ziņojumu - Prasība atcelt piešķirto paaugstināšanas amatā punktu skaitu)
   2014/C 39/51
   Tiesvedības valoda — franču

      Lietas dalībnieki

      Prasītājs: Giorgio Lebedef (Senningerberg, Luksemburga) (pārstāvis — F. Frabetti, advokāts)

      Atbildētāja: Eiropas Komisija (pārstāvji — C. Berardis-Kayser un G. Berscheid)

      Priekšmets

   Prasība atcelt prasītājam piešķirtos paaugstināšanas amatā punktus un viņa novērtējuma ziņojumu par laika periodu no 2010. gada 1. janvāra līdz 2010. gada 31. decembrim

      Rezolutīvā daļa:

               1)

               prasību noraidīt;

               2)

               G. Lebedef sedz savus un atlīdzina Eiropas Komisijas tiesāšanās izdevumus.

      (1)  OV C 258, 25.8.2012., 28. lpp.


title: Lieta C-275/11: Tiesas (pirmā palāta) 2013. gada 7. marta spriedums ( Bundesfinanzhof (Vācija) lūgums sniegt prejudiciālu nolēmumu) — GfBk Gesellschaft für Börsenkommunikation mbH/Finanzamt Bayreuth (Nodokļi — Pievienotās vērtības nodoklis — Direktīva 77/388/EEK — Kopīgo ieguldījumu fondu pārvaldes atbrīvojums no nodokļa — Piemērojamība)

text:
               27.4.2013

               LV

               Eiropas Savienības Oficiālais Vēstnesis

               C 123/3

         Tiesas (pirmā palāta) 2013. gada 7. marta spriedums (Bundesfinanzhof (Vācija) lūgums sniegt prejudiciālu nolēmumu) — GfBk Gesellschaft für Börsenkommunikation mbH/Finanzamt Bayreuth

   (Lieta C-275/11) (1)

   (Nodokļi - Pievienotās vērtības nodoklis - Direktīva 77/388/EEK - Kopīgo ieguldījumu fondu pārvaldes atbrīvojums no nodokļa - Piemērojamība)
   2013/C 123/04
   Tiesvedības valoda — vācu

      Iesniedzējtiesa

      Bundesfinanzhof

      Lietas dalībnieki pamata procesā

      Prasītāja: GfBk Gesellschaft für Börsenkommunikation mbH

      Atbildētāja: Finanzamt Bayreuth

      Priekšmets

   Lūgums sniegt prejudiciālu nolēmumu — Bundesfinanzhof — Padomes 1977. gada 17. maija Sestās direktīvas 77/388/EEK par to, kā saskaņojami dalībvalstu tiesību akti par apgrozījuma nodokļiem — Kopēja pievienotās vērtības nodokļu sistēma: vienota aprēķinu bāze (OV L 145, 1. lpp.) 13. panta B daļas d) punkta 6. apakšpunkta interpretācija — Īpašu ieguldījumu fondu pārvaldīšanas atbrīvošana no nodokļa — Apjoms

      Rezolutīvā daļa:

   Padomes 1977. gada 17. maija Sestās direktīvas 77/388/EEK par to, kā saskaņojami dalībvalstu tiesību akti par apgrozījuma nodokļiem — Kopēja pievienotās vērtības nodokļu sistēma: vienota aprēķinu bāze, 13. panta B daļas d) punkta 6. apakšpunkts ir interpretējams tādējādi, ka konsultāciju par vērtspapīru ieguldīšanu pakalpojums, ko trešā persona sniegusi kapitāla ieguldījumu sabiedrībai, kas ir kopīgo ieguldījumu fonda pārvaldītāja, ietilpst jēdzienā “kopīgo ieguldījumu fondu pārvalde”, lai varētu tikt piemērots minētajā normā paredzētais atbrīvojums, lai arī trešā persona nav rīkojusies, īstenojot pilnvarojumu atbilstoši Padomes 1985. gada 20. decembra Direktīvas 85/611/EEK par normatīvo un administratīvo aktu koordināciju attiecībā uz pārvedamu vērtspapīru kolektīvo ieguldījumu uzņēmumiem (PVKIU), kas grozīta ar Eiropas Parlamenta un Padomes 2002. gada 21. janvāra Direktīvu 2001/107/EK, 5.g pantam.

      (1)  OV C 269, 10.9.2011.


title: Lieta T-145/16: Vispārējās tiesas 2017. gada 3. aprīļa rīkojums – Corsini Santolaria/EUIPO – Molins Tura (“biombo 13”)

text:
               6.6.2017

               LV

               Eiropas Savienības Oficiālais Vēstnesis

               C 178/33

         Vispārējās tiesas 2017. gada 3. aprīļa rīkojums – Corsini Santolaria/EUIPO – Molins Tura (“biombo 13”)
   (Lieta T-145/16) (1)

   (2017/C 178/50)
   Tiesvedības valoda – angļu
   Piektās palātas priekšsēdētājs ir izdevis rīkojumu izslēgt lietu no reģistra.

      (1)  OV C 222, 20.6.2016.


title: Lieta T-557/15 P: Apelācijas sūdzība, ko par Civildienesta tiesas 2015. gada 15. jūlija spriedumu lietā F-35/15 De Esteban Alonso/Komisija 2015. gada 16. septembrī iesniedza Fernando De Esteban Alonso

text:
               9.11.2015

               LV

               Eiropas Savienības Oficiālais Vēstnesis

               C 371/44

         Apelācijas sūdzība, ko par Civildienesta tiesas 2015. gada 15. jūlija spriedumu lietā F-35/15 De Esteban Alonso/Komisija 2015. gada 16. septembrī iesniedza Fernando De Esteban Alonso

   (Lieta T-557/15 P)
   (2015/C 371/45)
   Tiesvedības valoda – franču

      Lietas dalībnieki

      Apelācijas sūdzības iesniedzējs: Fernando De Esteban Alonso (Saint-Martin-de-Seignanx, Francija) (pārstāvis – C. Huglo, advokāts)

      Otra lietas dalībniece: Eiropas Komisija

      Apelācijas sūdzības iesniedzēja prasījumi:

               —

               atcelt 2015. gada 15. jūlija rīkojumu lietā F-35/15, ar kuru Eiropas Savienības Civildienesta tiesas priekšsēdētājs noraidīja viņa prasību;

               —

               atcelt iecēlinstitūcijas 2014. gada 21. novembra lēmumu, kas saņemts 2014. gada 3. decembrī un ar kuru ir noraidīta sūdzība Nr. R/865/14, ko apelācijas sūdzības iesniedzējs bija iesniedzis 2014. gada 5. augustā;

               —

               piespriest Eiropas Komisijai samaksāt summu EUR 17  242,51 apmērā, kas apelācijas sūdzības iesniegšanas dienā ir aktualizēta un noteikta EUR 24  242,51 apmērā;

               —

               piespriest Eiropas Komisijai samaksāt summu EUR 3  000 apmērā saistībā ar izmaksām par lietas vešanu, kā arī ar kopējiem izdevumiem, paturot tiesības pārskatīt šo summu.

      Pamati un galvenie argumenti

   Savas apelācijas sūdzības pamatošanai apelācijas sūdzības iesniedzējs izvirza trīs pamatus.

               1.

               Ar pirmo pamatu tiek apgalvots, ka Civildienesta tiesa, lemjot ar rīkojumu un neatļaujot no jauna veikt procesuālo rakstu apmaiņu vai nerīkojot atklātu tiesas sēdi, ir atteikusies spriest tiesu.

               2.

               Ar otro pamatu tiek apgalvots, ka Civildienesta tiesa, lemjot ar rīkojumu un neatļaujot no jauna veikt procesuālo rakstu apmaiņu vai nerīkojot atklātu tiesas sēdi, ir pārkāpusi sacīkstes principu un aizstāvības tiesības.

               3.

               Ar trešo pamatu tiek apgalvots, ka Civildienesta tiesa ir pieļāvusi kļūdu tiesību piemērošanā, jo tā Eiropas Savienības Civildienesta noteikumu 24. pantā attiecībā uz institucionālo palīdzību paredzētajiem nosacījumiem ir pievienojusi papildu nosacījumu.


title: Lieta T-707/14: Prasība, kas celta 2014. gada 2. oktobrī  – Grundig Multimedia /ITSB ( “DetergentOptimiser” )

text:
               17.11.2014

               LV

               Eiropas Savienības Oficiālais Vēstnesis

               C 409/62

         Prasība, kas celta 2014. gada 2. oktobrī – Grundig Multimedia/ITSB (“DetergentOptimiser”)
   (Lieta T-707/14)
   2014/C 409/83
   Tiesvedības valoda – angļu

      Lietas dalībnieki

      Prasītāja: Grundig Multimedia AG (Stansstad, Šveice) (pārstāvji – S. Walter un M. Neuner, advokāti)

      Atbildētājs: Iekšējā tirgus saskaņošanas birojs (preču zīmes, paraugi un modeļi)

      Prasītājas prasījumi:

               —

               atcelt Iekšējā tirgus saskaņošanas biroja (preču zīmes, paraugi un modeļi) Apelāciju pirmās padomes 2014. gada 9. jūlija lēmumu lietā R 172/2014–1;

               —

               piespriest atbildētājam atlīdzināt tiesāšanās izdevumus, tostarp izdevumus, kas radušies procesā Birojā.

      Pamati un galvenie argumenti

      Attiecīgā Kopienas preču zīme: vārdiska preču zīme “DetergentOptimiser” attiecībā uz precēm, kas ietilpst 7. klasē – Kopienas preču zīmes reģistrācijas pieteikums Nr. 1 1 9 49  559

      Pārbaudītāja lēmums: reģistrācijas pieteikumu noraidīt

      Apelāciju padomes lēmums: apelācijas sūdzību noraidīt

      Izvirzītie pamati: Regulas Nr. 207/2009 7. panta 1. punkta b) un c) apakšpunkta, tos aplūkojot kopsakarā ar 7. panta 2. punktu, pārkāpums


title: Lieta F-130/07: Civildienesta tiesas (trešā palāta) 2009. gada 16. septembra spriedums — Vinci /Eiropas Centrālā banka (Civildienests — ECB personāls — Apgalvota medicīnisku datu prettiesiska apstrāde — Norīkojums uz medicīnisko pārbaudi)

text:
               30.1.2010

               LV

               Eiropas Savienības Oficiālais Vēstnesis

               C 24/73

         Civildienesta tiesas (trešā palāta) 2009. gada 16. septembra spriedums — Vinci/Eiropas Centrālā banka
   (Lieta F-130/07) (1)

   (Civildienests - ECB personāls - Apgalvota medicīnisku datu prettiesiska apstrāde - Norīkojums uz medicīnisko pārbaudi)
   2010/C 24/134
   Tiesvedības valoda — vācu

      Lietas dalībnieki

      Prasītāja: Vinci, Schöneck (Vācija) (pārstāvis — B. Karthaus, advokāts)

      Atbildētāja: Eiropas Centrālā banka (pārstāvji — F. Malfrère un F. Feyerbacher, pārstāvji, kam palīdz H.-G. Kamann)

      Priekšmets

   Lūgums atzīt, ka dokumentu, kuros ir medicīniski dati, saglabāšana, ir prettiesiska un atcelt ECB rīkojumu, ar kuru, pirmkārt, atsaka dzēst personas datus, kas izriet no šiem dokumentiem, un, otrkārt, norīko veikt medicīnisku pārbaudi prasītājai, kā arī lūgums atlīdzināt apgalvoto morālo kaitējumu

      Rezolutīvā daļa:

               1)

               prasību noraidīt;

               2)

               katrs lietas dalībnieks sedz savus tiesāšanās izdevumus pats.

      (1)  OV C 8, 12.01.2008., 32. lpp.


title: Lieta C-14/12 P: Apelācijas sūdzība, ko par Vispārējās tiesas (piektā palāta) 2011. gada 11. janvāra spriedumu lietā T-313/10 Three-N-Products Private Ltd /Iekšējā tirgus saskaņošanas birojs (preču zīmes, paraugi un modeļi) 2011. gada 10. novembrī iesniedza Sheilesh Shah, Akhil Shah

text:
               10.3.2012

               LV

               Eiropas Savienības Oficiālais Vēstnesis

               C 73/23

         Apelācijas sūdzība, ko par Vispārējās tiesas (piektā palāta) 2011. gada 11. janvāra spriedumu lietā T-313/10 Three-N-Products Private Ltd/Iekšējā tirgus saskaņošanas birojs (preču zīmes, paraugi un modeļi) 2011. gada 10. novembrī iesniedza Sheilesh Shah, Akhil Shah

   (Lieta C-14/12 P)
   2012/C 73/39
   Tiesvedības valoda — angļu

      Lietas dalībnieki

      Apelācijas sūdzības iesniedzēji: Sheilesh Shah un Akhil Shah (pārstāvis — M. Chapple, Barrister)

      Pārējie lietas dalībnieki: Iekšējā tirgus saskaņošanas birojs (preču zīmes, paraugi un modeļi), Three-N-Products Private Ltd

      Apelācijas sūdzības iesniedzēju prasījumi

   Apelācijas sūdzības iesniedzēji lūdz Tiesu:

               —

               atcelt spriedumu;

               —

               apstiprināt lēmumu;

               —

               atļaut Kopienas preču zīmes pieteikuma virzību reģistrācijai;

               —

               piespriest atbildētājam atlīdzināt apelācijas sūdzības iesniedzēju tiesāšanās izdevumus saistībā ar apelācijas tiesvedību un mutvārdu procesu Vispārējā tiesā un izdevumus saistībā ar procesu ITSB.

      Pamati un galvenie argumenti

   Apelācijas sūdzības iesniedzēji apgalvo, ka Vispārējā tiesa esot pieļāvusi šādas kļūdas tiesību piemērošanā:

               —

               Vispārējā tiesa esot nepamatoti nolēmusi, ka starp apstrīdēto preču zīmi un divām agrāk reģistrētām preču zīmēm, uz kurām balstās atbildētājs (viena ir vārdiska preču zīme “AYUR” un otra — grafiska preču zīme, kas satur vārdisku elementu “AYUR”) nepastāv sajaukšanas iespēja, ņemot vērā vājo agrāku preču zīmju atšķirtspēju un vājo vispārējo līdzību starp konkrētajiem apzīmējumiem;

               —

               konkrēti, Vispārējā tiesa esot nepareizi nolēmusi, ka, neskatoties uz to, ka burti “U” un “I”, kas pievienoti attiecīgi vārda “AYUR” vidū vai beigās, piešķir apstrīdētajai preču zīmei atšķirību, šī atšķirība “nav tāda, lai pievērstu patērētāja uzmanību”;

               —

               tāpat, konkrēti, Vispārējā tiesa esot nepareizi nolēmusi, ka starp attiecīgajiem apzīmējumiem nav nozīmīgu un būtisku vizuālu, fonētisku un konceptuālu atšķirību.


title: Lieta F-108/12: Prasība, kas celta 2012. gada 28. septembrī — ZZ /Komisija

text:
               8.12.2012

               LV

               Eiropas Savienības Oficiālais Vēstnesis

               C 379/34

         Prasība, kas celta 2012. gada 28. septembrī — ZZ/Komisija
   (Lieta F-108/12)
   2012/C 379/56
   Tiesvedības valoda — franču

      Lietas dalībnieki

      Prasītājs: ZZ (pārstāvji — D. Abreu Caldas, A. Coolen, J.-N. Louis, É. Marchal un S. Orlandi, advokāti)

      Atbildētāja: Eiropas Komisija

      Strīda priekšmets un apraksts

   Prasība atcelt lēmumu par prasītāja pensijas tiesību pārnešanu Savienības pensiju programmā, kurā ir piemēroti jaunie VĪN, kas attiecas uz Civildienesta noteikumu VIII pielikuma 11. un 12. pantu

      Prasītāja prasījumi:

               —

               atcelt 2011. gada 9. decembra lēmumu par prasītāja pensijas tiesību pārnešanu Eiropas Savienības pensiju programmā atbilstoši Civildienesta noteikumu VIII pielikuma 11. panta 2. un 3. punktam;

               —

               ciktāl nepieciešams, atcelt lēmumu noraidīt 2012. gada 20. jūnija sūdzību, kas vēsta pret 2011. gada 9. decembra lēmumu;

               —

               piespriest Komisijai atlīdzināt tiesāšanās izdevumus.


title: Tiesas spriedums ( 2011. gada 14. decembris ) Lietā E-3/11 – Pálmi Sigmarsson pret Islandes Centrālo banku (Kapitāla brīva aprite – EEZ līguma 43. pants – valsts noteiktie kapitāla aprites ierobežojumi – jurisdikcija – samērīgums – tiesiskā noteiktība)

text:
               27.9.2012

               LV

               Eiropas Savienības Oficiālais Vēstnesis

               C 291/15

         TIESAS SPRIEDUMS
   (2011. gada 14. decembris)
   Lietā E-3/11

      Pálmi Sigmarsson pret Islandes Centrālo banku
   (Kapitāla brīva aprite – EEZ līguma 43. pants – valsts noteiktie kapitāla aprites ierobežojumi – jurisdikcija – samērīgums – tiesiskā noteiktība)
   2012/C 291/06
   Lietā E-3/11 Pálmi Sigmarsson pret Islandes Centrālo banku, pēc Reikjavīkas apgabaltiesas (Héraðsdómur Reykjavíkur) LŪGUMA Tiesai, ievērojot 34. pantu Līgumā starp EBTA valstīm par Uzraudzības iestādes un Tiesas izveidi, sniegt interpretāciju par EEZ līguma 43. pantu Tiesa, kuras sastāvā ir priekšsēdētājs Carl Baudenbacher, tiesneši Per Christiansen (tiesnesis-referents) un Benedikt Bogason (ad hoc), 2011. gada 14. decembrī pasludināja spriedumu, kura rezolutīvā daļa ir šāda:
   Iesniedzējtiesā izskatāmās lietas apstākļos valsts pasākums, kas liedz uz Islandi pārskaitīt Islandes kronas, kuras pirktas ārzonas tirgū, ir saderīgs ar EEZ līguma 43. panta 2. un 4. punktu.


title: Lieta F-88/15: Civildienesta tiesas (pirmā palāta) 2015. gada 15. decembra spriedums – Bonazzi/Komisija Civildienests — Ierēdņi — 2014. gada paaugstināšana amatā — Civildienesta noteikumu 45. panta vispārējie īstenošanas noteikumi — Ierēdņu saraksts, kurus piedāvā paaugstināt amatā ģenerāldirektorāti un dienesti — Prasītāja vārda neiekļaušana — Iespēja apstrīdēt paaugstināšanai amatā piedāvāto ierēdņu sarakstu apvienotajā amatā paaugstināšanas komitejā — Apvienotās amatā paaugstināšanas komitejas nostājas neņemšana vērā — Salīdzinošs nopelnu izvērtējums, ko veikusi tikai iecēlējinstitūcija

text:
               8.2.2016

               LV

               Eiropas Savienības Oficiālais Vēstnesis

               C 48/97

         Civildienesta tiesas (pirmā palāta) 2015. gada 15. decembra spriedums – Bonazzi/Komisija
   (Lieta F-88/15) (1)

   (Civildienests - Ierēdņi - 2014. gada paaugstināšana amatā - Civildienesta noteikumu 45. panta vispārējie īstenošanas noteikumi - Ierēdņu saraksts, kurus piedāvā paaugstināt amatā ģenerāldirektorāti un dienesti - Prasītāja vārda neiekļaušana - Iespēja apstrīdēt paaugstināšanai amatā piedāvāto ierēdņu sarakstu apvienotajā amatā paaugstināšanas komitejā - Apvienotās amatā paaugstināšanas komitejas nostājas neņemšana vērā - Salīdzinošs nopelnu izvērtējums, ko veikusi tikai iecēlējinstitūcija)
   (2016/C 048/111)
   Tiesvedības valoda – franču

      Lietas dalībnieki

      Prasītājs: Matteo Bonazzi (Brisele, Beļģija) (pārstāvis – M. Velardo, avocat)

      Atbildētāja: Eiropas Komisija (pārstāvji – C. Berardis-Kayser un G. Berscheid)

      Priekšmets

   Prasība atcelt Eiropas Komisijas lēmumu nepaaugstināt prasītāju nākamajā pakāpē (AD 12) 2014. gada paaugstināšanas amatā ietvaros un prasība atlīdzināt zaudējumus par apgalvoto nodarīto morālo kaitējumu

      Rezolutīvā daļa:

               1)

               prasību noraidīt;

               2)

               M. Bonazzi sedz savus, kā arī atlīdzina Eiropas Komisijas tiesāšanās izdevumus.

      (1)  OV C 279, 24.8.2015., 61. lpp.


title: Lieta C-441/08: Tiesas (sestā palāta) 2009. gada 12. novembra spriedums ( Naczelny Sąd Administracyjny (Polijas Republika) lūgums sniegt prejudiciālu nolēmumu) — Elektrownia Pątnów II sp. z o.o/Dyrektor Izby Skarbowej w Poznaniu (Netiešie nodokļi, ko uzliek kapitāla piesaistīšanai — Kapitālsabiedrības saņemtie aizņēmumi pirms dalībvalsts pievienošanās Eiropas Savienībai — Aplikšana ar kapitāla nodokli saskaņā ar valsts tiesībām — Pārvēršana kapitāla daļās pēc dalībvalsts pievienošanās Eiropas Savienībai — Kapitāla nodoklis, kas uzlikts šādai pamatkapitāla palielināšanai — Jauna tiesiskā regulējuma tūlītēja piemērošana)

text:
               16.1.2010

               LV

               Eiropas Savienības Oficiālais Vēstnesis

               C 11/4

         Tiesas (sestā palāta) 2009. gada 12. novembra spriedums (Naczelny Sąd Administracyjny (Polijas Republika) lūgums sniegt prejudiciālu nolēmumu) — Elektrownia Pątnów II sp. z o.o/Dyrektor Izby Skarbowej w Poznaniu

   (Lieta C-441/08) (1)

   (Netiešie nodokļi, ko uzliek kapitāla piesaistīšanai - Kapitālsabiedrības saņemtie aizņēmumi pirms dalībvalsts pievienošanās Eiropas Savienībai - Aplikšana ar kapitāla nodokli saskaņā ar valsts tiesībām - Pārvēršana kapitāla daļās pēc dalībvalsts pievienošanās Eiropas Savienībai - Kapitāla nodoklis, kas uzlikts šādai pamatkapitāla palielināšanai - Jauna tiesiskā regulējuma tūlītēja piemērošana)
   2010/C 11/06
   Tiesvedības valoda — poļu

      Iesniedzējtiesa

      Naczelny Sąd Administracyjny

      Lietas dalībnieki pamata procesā

      Prasītājs: Elektrownia Pątnów II sp. z o.o

      Atbildētājs: Dyrektor Izby Skarbowej w Poznaniu

      Priekšmets

   Lūgums sniegt prejudiciālu nolēmumu — Naczelny Sąd Administracyjny (Polija) — Padomes 1969. gada 17. jūlija Direktīvas 69/335/EEK par netiešajiem nodokļiem, ko uzliek kapitāla piesaistīšanai (OV L 249, 25. lpp.), 4. panta 1. punkta c) apakšpunkta, 5. panta 3. punkta otrā ievilkuma un 10. panta interpretācija — Kapitālsabiedrības aizņēmumi, kuri saskaņā ar valsts tiesībām jau aplikti ar kapitāla nodokli pirms dalībvalsts pievienošanās Eiropas Savienībai — Pēc pievienošanās Eiropas Savienībai piešķirta aizdevuma, kas pārvērsts kapitāldaļās, aplikšana ar nodokli par kapitāla palielināšanu

      Rezolutīvā daļa:

   Padomes 1969. gada 17. jūlija Direktīvas 69/335/EEK par netiešajiem nodokļiem, ko uzliek kapitāla piesaistīšanai, kuru grozījis Akts par Čehijas Republikas, Igaunijas Republikas, Kipras Republikas, Latvijas Republikas, Lietuvas Republikas, Ungārijas Republikas, Maltas Republikas, Polijas Republikas, Slovēnijas Republikas un Slovākijas Republikas pievienošanās nosacījumiem un pielāgojumiem līgumos, kas ir Eiropas Savienības pamatā, 5. panta 3. punkta otrais ievilkums, nosakot bāzi kapitāla nodoklim, ko uzliek sabiedrības pamatkapitāla palielinājumam, pēc Polijas Republikas pievienošanās Eiropas Savienībai pārvēršot kapitāla daļās šīs sabiedrības aizņēmumus, kuri ir saņemti pirms minētās pievienošanās, liek ņemt vērā nodokļus, kuri iepriekš ir uzlikti saskaņā ar toreiz spēkā esošajiem valsts tiesību aktiem.

      (1)  OV C 327, 20.12.2008.


title: Lieta T-500/15: Vispārējās tiesas 2017. gada 28. marta rīkojums – LG Electronics/EUIPO – Cyrus Wellness Consulting (“VIEWTY PRO”) Eiropas Savienības preču zīme — Iebildumu process — Reģistrācijas pieteikuma atsaukšana — Tiesvedības izbeigšana pirms sprieduma taisīšanas

text:
               6.6.2017

               LV

               Eiropas Savienības Oficiālais Vēstnesis

               C 178/18

         Vispārējās tiesas 2017. gada 28. marta rīkojums – LG Electronics/EUIPO – Cyrus Wellness Consulting (“VIEWTY PRO”)
   (Lieta T-500/15) (1)

   (Eiropas Savienības preču zīme - Iebildumu process - Reģistrācijas pieteikuma atsaukšana - Tiesvedības izbeigšana pirms sprieduma taisīšanas)
   (2017/C 178/23)
   Tiesvedības valoda – angļu

      Lietas dalībnieki

      Prasītāja: LG Electronics, Inc. (Seula, Korejas Republika) (pārstāvis – M. Graf, advokāts)

      Atbildētājs: Eiropas Savienības Intelektuālā īpašuma birojs (pārstāvis – L. Rampini)

      Otra procesa EUIPO Apelācijas padomē dalībniece, persona, kas iestājusies lietā Vispārējā tiesā: Cyrus Wellness Consulting GmbH (Berlīne, Vācija) (pārstāvji – A. Wulff un U. Hildebrandt, advokāti)

      Priekšmets

   Prasība par EUIPO Apelācijas otrās padomes 2015. gada 11. jūnija lēmumu lietā R 1940/2014-2 attiecībā uz iebildumu procesu starp Cyrus Wellness Consulting GmbH un LG Electronics, Inc.

      Rezolutīvā daļa:

               1)

               izbeigt tiesvedību lietā par šo prasību;

               2)

               LG Electronics, Inc. sedz savus, kā arī atlīdzina Eiropas Savienības Intelektuālā īpašuma birojam (EUIPO) un Cyrus Wellness Consulting GmbH. radušos tiesāšanās izdevumus.

      (1)  OV C 354, 26.10.2015.


title: Lieta T-264/05: Prasība pret Iekšējā tirgus saskaņošanas biroju (preču zīmes, paraugi un modeļi) (ITSB), ko The Procter & Gamble Company iesniedza 2005. gada 18. jūlijā

text:
               3.9.2005

               LV

               Eiropas Savienības Oficiālais Vēstnesis

               C 217/54

         Prasība pret Iekšējā tirgus saskaņošanas biroju (preču zīmes, paraugi un modeļi) (ITSB), ko The Procter & Gamble Company iesniedza 2005. gada 18. jūlijā
   (Lieta T-264/05)
   (2005/C 217/112)
   tiesvedības valoda — angļu
   Eiropas Kopienu Pirmās instances tiesā 2005. gada 18. jūlijā izskatīšanai ir iesniegta prasība pret Iekšējā tirgus saskaņošanas biroju (preču zīmes, paraugi un modeļi) (ITSB), ko cēla The Procter & Gamble Company, Sinsinati, Ohaijo štats (ASV), kuru pārstāv G. Kuipers [G. Kuipers], lawyer, kas norādīja adresi Luksemburgā.
   Prasītājas prasījumi Pirmās instances tiesai ir šādi:

               —

               atcelt ITSB Apelāciju pirmās padomes 2005. gada 4. maija lēmumu lietā R 849/2004-1, ciktāl tajā noteikts, ka preču zīme neatbilst Regulas Nr. 40/94 7. panta 1. punkta b) apakšpunktā paredzētajiem nosacījumiem;

               —

               piespriest ITSB atlīdzināt visus izdevumus.

         Pamati un galvenie argumenti

               Attiecīgā Kopienas preču zīme:

               Trīsdimensiju preču zīme, ko veido balta četrstūra tablete, uz kuras redzams ceriņu zieda ar četrām ziedlapiņām attēls, attiecībā uz precēm, kas ietilpst 3. klasē (mazgāšanas un balināšanas līdzekļi un citi veļas mazgāšanas produkti; trauku mazgāšanas, tīrīšanas un apstrādes produkti; ziepes; utt.) — reģistrācijas pieteikums Nr. 1 684 059

               Pārbaudītāja lēmums:

               Reģistrāciju atteikt

               ITSB Apelāciju padomes lēmums:

               Apelāciju noraidīt

               Izvirzītie pamati:

               Padomes Regulas Nr. 40/94 7. panta 1. punkta b) apakšpunkta pārkāpums


title: Lieta C-25/11: Lūgums sniegt prejudiciālu nolēmumu, ko 2011. gada 17. janvārī iesniedza Supremo Tribunal Administrativo (Portugāle) — Varzim Sol — Turismo, Jogo e Animação, SA/Fazenda Pública

text:
               2.4.2011

               LV

               Eiropas Savienības Oficiālais Vēstnesis

               C 103/14

         Lūgums sniegt prejudiciālu nolēmumu, ko 2011. gada 17. janvārī iesniedza Supremo Tribunal Administrativo (Portugāle) — Varzim Sol — Turismo, Jogo e Animação, SA/Fazenda Pública

   (Lieta C-25/11)
   2011/C 103/25
   Tiesvedības valoda — portugāļu

      Iesniedzējtiesa

      Supremo Tribunal Administrativo

      Lietas dalībnieki pamata procesā

      Prasītāja: Varzim Sol — Turismo, Jogo e Animação, SA

      Atbildētāja: Fazenda Pública

      Prejudiciālie jautājumi

               1)

               Vai CIVA 23. pants ir saderīgs ar Padomes 1977. gada 17. maija Direktīvas 77/388/EEK (1) (Sestā Direktīva) 17. panta 2. un 5. punktu un 19. pantu?

               2)

               Apstiprinošas atbildes gadījumā — vai ar šīs direktīvas 17. panta 2. un 5. punktu un 19. pantu ir saderīgi atbilstoši minētajam 23. pantam nodokļa maksātāju, kuri veic vienīgi ar nodokli apliekamas darbības, samaksātā pievienotās vērtības nodokļa atskaitīšanai noteikt īpašu procentu likmi — kaut arī ņemot vērā faktisko sadalījumu — pamatojoties uz to, ka šajā jomā pastāv ar nodokli neapliekamas subsīdijas (“inputs”)?

      (1)  Padomes 1977. gada 17. maija Direktīva 77/388/EEK (Sestā direktīva) par to, kā saskaņojami dalībvalstu tiesību akti par apgrozījuma nodokļiem — Kopēja pievienotās vērtības nodokļu sistēma: vienota aprēķinu bāze (OV L 145, 1. lpp.).


title: Lieta T-696/13: Prasība, kas celta 2013. gada 30. decembrī — Meta Group /Komisija

text:
               22.2.2014

               LV

               Eiropas Savienības Oficiālais Vēstnesis

               C 52/44

         Prasība, kas celta 2013. gada 30. decembrī — Meta Group/Komisija
   (Lieta T-696/13)
   2014/C 52/84
   Tiesvedības valoda — itāļu

      Lietas dalībnieki

      Prasītāja: Meta Group Srl (Roma, Itālija) (pārstāvji — A. Bartolini, V. Colcelli un A. Formica, advokāti)

      Atbildētāja: Eiropas Komisija

      Prasītājas prasījumi:

               —

               atzīt, ka samazinājumi, ko Komisija veikusi attiecībā uz Meta s.r.l. piešķirtajām dotācijām, ir prettiesiski;

               —

               līdz ar to piespriest Komisijai samaksāt prasītājai papildu summu EUR 129 153,11 apmērā kopā ar nokavējuma procentiem;

               —

               piespriest administrācijai atlīdzināt prasītājai vēlāk radušos zaudējumus.

      Pamati un galvenie argumenti

   Šī prasība ir vērsta pret Komisijas lēmumiem, ar kuriem tika samazinātas dotācijas, kas sākotnēji bija paredzētas attiecībā uz projektiem “BCreative”, “Take-It-Up” un “Ecolink+”, ar kuriem saistītie dotāciju nolīgumi starp prasītāju un atbildētāju tika noslēgti sakarā ar “Konkurētspējas un jauninājumu (CIP) ietvarprogrammu (2007-2013)”.
   Vairāki saistībā ar šiem projektiem pieņemti lēmumi ir apstrīdēti arī lietās T-471/12, T-34/13 un T-35/13 Meta Group/Komisija.
   Izvirzītie pamati un galvenie argumenti ir līdzīgi šajās lietās izvirzītajiem.


title: Lieta T-545/11: Vispārējās tiesas 2013. gada 8. oktobra spriedums — Stichting Greenpeace Nederland (Amsterdama, Nīderlande) un PAN Europe /Komisija (Piekļuve dokumentiem — Regula (EK) Nr. 1049/2001 — Dokumenti attiecībā uz aktīvās vielas “glifosāta” pirmo tirdzniecības atļauju — Daļējs piekļuves atteikums — Fiziskas vai juridiskas personas komerciālo interešu apdraudējuma risks — Regulas Nr. 1049/2001 4. panta 5. punkts — Sevišķas sabiedrības intereses — Regula (EK) Nr. 1367/2006 — Regulas Nr. 1367/2006 6. panta 1. punkts — Direktīva 91/414/EEK)

text:
               23.11.2013

               LV

               Eiropas Savienības Oficiālais Vēstnesis

               C 344/54

         Vispārējās tiesas 2013. gada 8. oktobra spriedums — Stichting Greenpeace Nederland (Amsterdama, Nīderlande) un PAN Europe/Komisija
   (Lieta T-545/11) (1)

   (Piekļuve dokumentiem - Regula (EK) Nr. 1049/2001 - Dokumenti attiecībā uz aktīvās vielas “glifosāta” pirmo tirdzniecības atļauju - Daļējs piekļuves atteikums - Fiziskas vai juridiskas personas komerciālo interešu apdraudējuma risks - Regulas Nr. 1049/2001 4. panta 5. punkts - Sevišķas sabiedrības intereses - Regula (EK) Nr. 1367/2006 - Regulas Nr. 1367/2006 6. panta 1. punkts - Direktīva 91/414/EEK)
   2013/C 344/95
   Tiesvedības valoda — angļu

      Lietas dalībnieki

      Prasītāji: Stichting Greenpeace Nederland (Amsterdama, Nīderlande) un Pesticide Action Network Europe (PAN Europe) (Brisele, Beļģija) (pārstāvji — B. Kloostra un A. van den Biesen, advokāti)

      Atbildētāja: Eiropas Komisija (pārstāvji — sākotnēji P. Oliver, P. Ondrůšek un C. ten Dam, vēlāk P. Oliver, P. Ondrůšek un C. Zadra)

      Priekšmets

   Prasība atcelt Komisijas 2011. gada 10. augusta lēmumu, ar kuru tika atteikta piekļuve novērtējuma ziņojuma projekta attiecībā uz aktīvo vielu “glifosāts”, ko Vācijas Federatīvā Republika kā ziņotājvalsts bija sagatavojusi atbilstoši Padomes 1991. gada 15. jūlija Direktīvai 91/414/EEK par augu aizsardzības līdzekļu laišanu tirgū (OV L 230, 1. lpp.), 4. daļai

      Rezolutīvā daļa:

               1)

               atcelt Komisijas 2011. gada 10. augusta lēmumu, ar kuru tika atteikta piekļuve novērtējuma ziņojuma projekta attiecībā uz aktīvo vielu “glifosāts”, ko Vācijas Federatīvā Republika kā ziņotājdalībvalsts bija sagatavojusi atbilstoši Padomes 1991. gada 15. jūlija Direktīvai 91/414/EEK par augu aizsardzības līdzekļu laišanu tirgū, 4. daļai, ciktāl ar šo lēmumu ir atteikta piekļuve minētajai ziņojuma projekta daļai, kurā ir ietverta informācija, kas attiecas uz emisijām vidē: visu piemaisījumu “identitāte” un daudzums aktīvajā vielā, ko bija paziņojuši visi uzņēmēji, un kas ir norādīti šīs ziņojuma projekta daļas pirmā apakšdokumenta C.1.2.1. punktā (11.–61. lpp.), otrā apakšdokumenta C.1.2.1. punktā (1.–6. lpp.) un trešā apakšdokumenta C.1.2.1. punktā (4. un 8.–13. lpp.); dažādās partijās esošie piemaisījumi un katra no šiem piemaisījumiem minimālais, vidējais un maksimālais daudzums, kas attiecībā uz katru uzņēmēju ir norādīts tabulās, kas ietvertas minētās ziņojuma projekta daļas pirmā apakšdokumenta C.1.2.2. punktā (61.–84. lpp.) un trešā apakšdokumenta C.1.2.4. punktā (7. lpp.); uzņēmēju izgatavoto augu aizsardzības līdzekļu sastāvs, kas norādīts šīs pašas ziņojuma projekta daļas pirmā apakšdokumenta C.1.3. punktā, kura nosaukums ir “C.1.3. Preparātu detalizētas specifikācijas (III A 1.4. pielikums)” (84.–88. lpp.);

               2)

               Komisija atlīdzina tiesāšanās izdevumus.

      (1)  OV C 355, 3.12.2011.


title: Lieta F-71/12: Prasība, kas celta 2012. gada 5. jūlijā — BZ /ECB

text:
               20.10.2012

               LV

               Eiropas Savienības Oficiālais Vēstnesis

               C 319/17

         Prasība, kas celta 2012. gada 5. jūlijā — BZ/ECB
   (Lieta F-71/12)
   2012/C 319/31
   Tiesvedības valoda – angļu

      Lietas dalībnieki

      Prasītāja: BZ (pārstāvis — N. Lhöest, lawyer)

      Atbildētāja: Eiropas Centrālā banka

      Strīda priekšmets un apraksts

   Prasība atcelt ECB lēmumu, ar kuru noraidīts prasītājas lūgums atzīt viņas slimību par arodslimību

      Prasītājas prasījumi:

               —

               atcelt ECB 2012. gada 25. aprīļa lēmumu, ar kuru noraidītas prasītājas prasības, kas iesniegtas 2011. gada 28. jūnijā un vēlāk — ar 2011. gada 24. oktobra un 2012. gada 20. februāra pārskata vēstulēm;

               —

               sekojoši, izpildīt prasītājas prasības, kas minētas viņas prasībā un pārskata vēstulēs, proti, ka ir jāveic pilnīga izmeklēšana un jāsagatavo atbilstošs ziņojums, lai tiktu uzskaitīti visi ar viņas stāvokli darbā saistītie fakti, kas ir noderīgi, lai sagatavotu ārsta novērtējumu;

               —

               noteikt ECB pienākumu paziņot prasītājai visus DG–H uzglabātos datus par viņas medicīnisko stāvokli un medicīniskajām procedūrām, ieskaitot datus, kas savākti līdz šim (ieskaitot atbildes uz aptauju, kas nav sniegtas anonīmi, kā arī citus savāktos datus (piemēram, DG–H organizēto interviju pierakstus, kas nav sniegti anonīmā veidā), kā arī datus, ko nākotnē var ievākt jaunas procedūras ietvaros. Ja šie dati ietvertu medicīnisku informāciju, tos var nosūtīt viņas ārstam);

               —

               piespriest ECB samaksāt prasītājai EUR 50 000 par procedūras veikšanas laikā notikušo nepamatoto kavēšanos;

               —

               piespriest ECB samaksāt prasītājai EUR 5 000 kā juridiskos izdevumus par prettiesisku medicīnisko procedūru veikšanu;

               —

               piespriest ECB samaksāt prasītājai EUR 50 000 par morālo kaitējumu, kas radīts ar minētajām nelikumībām un papildu nevajadzīgo slogu, kas saistīts ar darba procedūru un invaliditātes procedūru;

               —

               piespriest ECB samaksāt prasītājai EUR 25 000 par mēģinājumu (kaitēt) prasītājas reputācijai un labajai slavai un par prettiesisko mēģinājumu izbeigt viņas līgumu;

               —

               piespriest ECB samaksāt prasītājai starpību starp viņas invaliditātes pabalstu un viņas pilnu algu kopš 2009. gada janvāra;

               —

               piespriest ECB samaksāt prasītājai EUR 100 000 par karjeras perspektīvas zaudējumu;

               —

               piespriest ECB samaksāt zaudēto atalgojumu, pamatojoties uz 7 algas līmeņa soļu paaugstinājumu gadā (3,5 %), kopš 2009. gada;

               —

               piespriest ECB prasītājai pilnā apmērā atmaksāt medicīniskos izdevumus, kas viņai radušies kopš 2006. gada saistībā ar viņas slimību;

               —

               piespriest ECB samaksāt prasītājai kavējuma procentus 8 % apmērā no piešķirtās summas;

               —

               piespriest ECB atlīdzināt visus tiesāšanās izdevumus.


title: lieta T-357/04: Prasība pret Eiropas Kopienu Komisiju, ko Marguerite Chetcuti iesniedza 2004. gada 31. augustā

text:
               20.11.2004

               LV

               Eiropas Savienības Oficiālais Vēstnesis

               C 284/21

         Prasība pret Eiropas Kopienu Komisiju, ko Marguerite Chetcuti iesniedza 2004. gada 31. augustā
   (lieta T-357/04)
   (2004/C 284/43)
   tiesvedības valoda - franču
   Eiropas Kopienu Pirmās instances tiesā 2004. gada 31. augustā izskatīšanai ir iesniegta prasība pret Eiropas Kopienu Komisiju, ko cēla Marguerite Chetcuti, Zejtun (Malta), kuru pārstāv Marc-Albert Lucas, avocat.
   Prasītājas prasījumi Pirmās instances tiesai ir šādi:

               —

               atzīt 2004. gada 6. aprīļa paziņojuma par konkursu COM/P A/04 III punktu par nelikumīgu;

               —

               atcelt konkursa atlases komisijas 2004. gada 22. jūnija lēmumu par viņas kandidatūras noraidīšanu, pamatojoties uz iepriekšminēto noteikumu;

               —

               atcelt sekojošos konkursa procedūras aktus, kuru nelikumība izriet no paziņojuma par konkursu un apstrīdētā lēmuma nelikumības:

                           —

                           atlases komisijas apstiprināto kandidātu sarakstu, kuri atbilst paziņojumā par konkursu noteiktajiem nosacījumiem,

                           —

                           Komisijas lēmumu, kas uz šī pamata nosaka aizpildāmo amatu skaitu;

                           —

                           atlases komisijas darba rezultātā apstiprinātais piemēroto kandidātu sarakstu, un

                           —

                           uz šī pamata pieņemtos iecēlējinstitūcijas lēmumus par iecelšanu amatā;

               —

               piespriest Komisijai atlīdzināt izdevumus.

         Pamati un galvenie argumenti
   Savu prasījumu pamatojumam prasītāja apgalvo, ka paziņojums par konkursu pārkāpa Civildienesta noteikumu 4. un 27. pantu un 29. panta 1. punkta b) apakšpunktu, ka arī vienlīdzīgas attieksmes principu, ciktāl tas no konkursa izslēdza palīgdarbiniekus. Tāpat viņa apgalvo, ka šis paziņojums pārkāpa Civildienesta noteikumu 27. un 29. pantu un bija pretrunā ar dienesta interesēm un vienlīdzīgas attieksmes principu, pamatojoties uz to, ka tas pieprasa izdienu, kas iegūta ierēdņa, pagaidu darbinieka vai palīgdarbinieka statusā, tādējādi izslēdzot vietējos darbiniekus, kāda bija prasītāja.


title: Lieta T-170/04: Prasība pret Eiropas Kopienu Komisiju, ko FederDOC - Confederazione nazionale dei Consorzi volontari per la tutela delle denominazioni di origine e delle indicazioni geografiche tipiche dei vini italiani un citi iesniedza 2004. gada 18. maijā

text:
               10.7.2004

               LV

               Eiropas Savienības Oficiālais Vēstnesis

               C 179/15

         Prasība pret Eiropas Kopienu Komisiju, ko FederDOC - Confederazione nazionale dei Consorzi volontari per la tutela delle denominazioni di origine e delle indicazioni geografiche tipiche dei vini italiani un citi iesniedza 2004. gada 18. maijā
   (Lieta T-170/04)
   (2004/C 179/29)
   Tiesvedības valoda: itāļu
   Eiropas Kopienu Pirmās instances tiesā 2204. gada 18. maijā izskatīšanai ir iesniegta prasība pret Eiropas Kopienu Komisiju, ko cēla FederDOC - Confederazione nazionale dei Consorzi volontari per la tutela delle denominazioni di origine e delle indicazioni geografiche tipiche dei vini italiani un citi, ko pārstāv Luciano Spagnuolo Vigorita, Paolo Tanoni un Roberto Gandin, advokāti.
   Prasītāja prasījumi Pirmās instances tiesai ir šādi:

               —

               atcelt Komisijas 2004. gada 20. februāra Regulu (EK) Nr. 316/2004 ar kuru groza Regulu (EK) Nr. 753/2002, ar ko paredz konkrētus noteikumus Padomes Regulas (EK) Nr. 1493/1999 piemērošanai attiecībā uz konkrētu vīna nozares produktu aprakstu, apzīmējumu, noformējumu un aizsardzību (OV L 55, 2004., 16. lpp.);

               —

               papildus, atcelt, pilnībā vai daļēji, Regulas Nr 316/2004 1. panta 3., 8.a, 9.a, 9.b, 10. un 18. punktu un attiecīgi II pielikumu;

               —

               piespriest Eiropas Kopienu Komisijai atlīdzināt izdevumus.

         Pamati un galvenie argumenti
   Prasība ir vērsta uz Komisijas 2004. gada 20. februāra Regulu (EK) Nr. 316/2004 ar kuru groza Regulu (EK) Nr. 753/2002, ar ko paredz konkrētus noteikumus Padomes Regulas (EK) Nr. 1493/1999 piemērošanai attiecībā uz konkrētu vīna nozares produktu aprakstu, apzīmējumu, noformējumu un aizsardzību. (1)

   Būtībā prasītāji uzsver apstrīdamās regulas ieviešanas patieso bīstamību, kas varētu izpausties liberalizācijas līmenī par labu ražotājiem no trešajām valstīm attiecībā uz šādām tradicionālajām īpašo itāļu vīnu norādēm, kas ir pazīstamas visā pasaulē: Amarone, Cannelino, Brunello, Est!Est!Est!, Falerno, Governo all'uso toscano, Gutturnio, Lacryma Christi, Lambiccato, Morellino, Recioto, Schiaccetra, Sciac-tra, Sforzato (vai Sfurzat), Torcolato, Vergine, Vino Nobile, Vin santo (vai Vino Santo vai Vinsanto). Tādējādi tiktu apdraudēts dalībvalstu ražotāju sasniegtais stāvoklis vīna tirgū (ražotājiem ir saistoši stingri kvalitatīvie un kvantitatīvie rādītāji) un visvairāk šī bīstamība varētu izpausties kā kaitējums patērētāju uzticībai. Ražotājiem no trešajām valstīm attiecīgās ražošanas prasības nebūs saistošas un šie ražotāji varēs laist Kopienas tirgū tādus vīnus kuri neatbilst attiecīgajām enoloģiskajām un organoleptiskajām īpašībām, kurām minētajiem vīniem ir jāpiemīt.
   Saskaņā ar valsts tiesību aktiem prasītājiem ir tiesības uzraudzīt iepriekšminēto tradicionālo norāžu lietošanu kā arī lietot tās.
   Savu prasījumu atbalstam prasītāji, jo īpaši, uzskata, ka Komisija ir pārsniegusi tai piešķirtās pilnvaras un pieņēmusi apstrīdamo Regulu bez pietiekama pamatojuma un pirms tam nepieprasot Vīna pārvaldības komitejas, kura dibināta saskaņā ar Regulu 1493/99, viedokli, kā arī nejautājot pēc prasītāju pašu viedokļa.
   Prasītāji arī uzskata, ka daži noteikumi apstrīdamajā regulā ir pretrunā ar EK līguma principiem – lauksaimniecības, konkurences, patērētāju aizsardzības, vienlīdzīgas attieksmes, samērīguma, iegūto tiesību un juridiskās drošības principiem. Arī atsevišķus Regulas Nr. 1493/1999 noteikumus (47., 48. un 49. pants) skar apstrīdamās Regulas noteikumi, kas ir arī pretrunā ar 23. panta 3. punktu un 24. panta 4. punktu Marakešas 1994. gada 15. aprīļa Līgumā par intelektuālā īpašuma tiesībām, kas saistītas ar tirdzniecību (TRIPS līgums), kā puse ir arī Eiropas Kopiena.
   Prasītāji arī apgalvo, ka apstrīdamā Regula ir pretrunā ar pienākumu darīt zināmu pamatojumu, kas ir tās pamatā.

      (1)  OV L 55, 2004., 16. lpp.


title: Lieta C-279/08 P: Tiesas (trešā palāta) 2011. gada 8. septembra spriedums — Eiropas Komisija/Nīderlandes Karaliste, Vācijas Federatīvā Republika (Apelācija — Valsts atbalsts — EKL 87. panta 1. punkts — Slāpekļa oksīdu emisijas kvotu tirdzniecības sistēma — Valsts pasākuma kā valsts atbalsta kvalificēšana — Lēmums, ar kuru atbalsts atzīts par saderīgu ar kopējo tirgu — Selektivitātes jēdziens — No valsts līdzekļiem finansēta priekšrocība — Vides aizsardzība — Pienākums norādīt pamatojumu — Pieņemamība)

text:
               22.10.2011

               LV

               Eiropas Savienības Oficiālais Vēstnesis

               C 311/6

         Tiesas (trešā palāta) 2011. gada 8. septembra spriedums — Eiropas Komisija/Nīderlandes Karaliste, Vācijas Federatīvā Republika
   (Lieta C-279/08 P) (1)

   (Apelācija - Valsts atbalsts - EKL 87. panta 1. punkts - Slāpekļa oksīdu emisijas kvotu tirdzniecības sistēma - Valsts pasākuma kā valsts atbalsta kvalificēšana - Lēmums, ar kuru atbalsts atzīts par saderīgu ar kopējo tirgu - “Selektivitātes” jēdziens - No valsts līdzekļiem finansēta priekšrocība - Vides aizsardzība - Pienākums norādīt pamatojumu - Pieņemamība)
   2011/C 311/07
   Tiesvedības valoda — holandiešu

      Lietas dalībnieki

      Apelācijas sūdzības iesniedzēja: Eiropas Komisija (pārstāvji — C. Urraca Caviedes, K. Gross un H. van Vliet)

      Citas lietas dalībnieces: Nīderlandes Karaliste (pārstāvji — C. M. Wissels, D. J. M. de Grave) un Vācijas Federatīvā Republika (pārstāvji — M. Lumma, B. Klein un T. Henze)

      Personas, kas iestājušās lietā Nīderlandes Karalistes atbalstam: Francijas Republika (pārstāvji: G. de Bergues, A.-L. Vendrolini, J. Gstalter un B. Cabouat), Slovēnijas Republika (pārstāvis: V. Klemenc) un Lielbritānijas un Ziemeļīrijas Apvienotā Karaliste (pārstāvji: E. Jenkinson, S. Behzadi-Spencer, S. Ossowski un H. Walker, un K. Bacon, barrister)

      Priekšmets

   Apelācijas sūdzība par Pirmās instances tiesas (piektā palāta paplašinātā sastāvā) 2008. gada 10. aprīļa spriedumu lietā T-233/04 Nīderlandes Karaliste/Komisija, ar kuru Pirmās instances tiesa atcēla Komisijas 2003. gada 24. jūnija Lēmumu C(2003) 1761, galīgā redakcija, par Nīderlandes Karalistes paziņoto valsts atbalstu Nr. N35/2003 par slāpekļa oksīdu emisijas kvotu tirdzniecības sistēmu.

      Rezolutīvā daļa:

               1)

               Eiropas Kopienu Pirmās instances tiesas 2008. gada 10. aprīļa spriedumu lietā T-233/04 Nīderlande/Komisija atcelt;

               2)

               pretapelācijas sūdzības noraidīt;

               3)

               prasību pirmajā instancē noraidīt;

               4)

               Nīderlandes Karaliste atlīdzina Eiropas Komisijas tiesāšanās izdevumus, kas tai radušies tiesvedībā pirmajā instancē, un sedz pati savus tiesāšanās izdevumus, kas tai radušies minētajā tiesvedībā;

               5)

               Eiropas Komisija un Nīderlandes Karaliste sedz savus apelācijas tiesvedībā radušos tiesāšanās izdevumus pašas;

               6)

               Vācijas Federatīvā Republika, Francijas Republika, Slovēnijas Republika un Lielbritānijas un Ziemeļīrijas Apvienotā Karaliste sedz savus tiesāšanās izdevumus pašas.

      (1)  OV C 223, 30.08.2008.


title: Lieta T-376/13: Prasība, kas celta 2013. gada 18. jūlijā — Versorgungswerk der Zahnärztekammer Schleswig-Holstein /ECB

text:
               7.9.2013

               LV

               Eiropas Savienības Oficiālais Vēstnesis

               C 260/48

         Prasība, kas celta 2013. gada 18. jūlijā — Versorgungswerk der Zahnärztekammer Schleswig-Holstein/ECB
   (Lieta T-376/13)
   2013/C 260/86
   Tiesvedības valoda — vācu

      Lietas dalībnieki

      Prasītāja: Versorgungswerk der Zahnärztekammer Schleswig-Holstein (Kiel, Vācija) (pārstāvis — Rechtsanwalt O. Hoepner)

      Atbildētāja: Eiropas Centrālā Banka

      Prasītājas prasījumi:

               —

               atcelt atbildētājas 2013. gada 16. aprīļa lēmumu 2013. gada 22. maija lēmuma (LS/MD/13/313) redakcijā, ciktāl ar to netika piešķirta piekļuve “Exchange Agreement dated 15. February 2012 among the Hellenic Republic and the European Central Bank and the Eurosystem NBCs listed herein” A un B pielikumam;

               —

               piespriest atbildētājai atlīdzināt tiesāšanās izdevumus.

      Pamati un galvenie argumenti

   Prasības pamatošanai prasītāja izvirza divus pamatus.

               1)

               Ar pirmo pamatu tiek apgalvots, kas lēmumam esot prettiesisks pamatojums.

                           —

                           Prasītāja apgalvo, ka, pieņemot Lēmumu ECB/2011/6 (1) ECB bez pietiekamām pilnvarām esot no materiālo tiesību viedokļa paplašinājusi atteikuma pamatus, kas minēti Lēmuma ECB/2004/3 (2) 4. panta 1. punkta a) apakšpunktā.

               2)

               Ar otro pamatu tiek apgalvots, ka ir tikušas pārkāptas būtiskas formas prasības.

                           —

                           Šī pamata ietvaros prasītāja apgalvo, ka ar apstrīdēto lēmumu ir tikušas pārkāptas būtiskas formas prasības. Šajā ziņā tā norāda, ka, ņemot vērā Eiropas Savienības Pamattiesību hartas 41. panta 2. punkta c) apakšpunktu, LESD 296. panta 2. punktā paredzētajam pienākumam norādīt pamatojumu bija jāatbilst stingrām prasībām, un ka atbildētājas apsvērumi apstrīdētajā lēmumā neatbilda prasībām, kādas bija noteikusi Eiropas Savienības Tiesa.

               3)

               Ar trešo pamatu tiek apgalvots, ka ir tikušas pārkāptas materiālās tiesības.

                           —

                           Šī pamata ietvaros prasītāja atsaucas uz materiālo tiesību pārkāpumu un apgalvo, ka nepietiekama pamatojuma dēļ ar apstrīdēto lēmumu esot tikušas pārkāptas tās tiesības uz piekļuvi dokumentiem saskaņā ar Eiropas Savienības Pamattiesību hartas 42. pantu un LESD 15. panta 3. punktu. Turklāt atteikums piešķirt piekļuvi šķiet nesamērīgs.

      (1)  Eiropas Centrālās bankas 2011. gada 9. maija Lēmums 2011/342/ES, ar ko groza Lēmumu ECB/2004/3 par publisku piekļuvi Eiropas Centrālās bankas dokumentiem (ECB/2011/6) (OV L 158, 37. lpp.).

      (2)  Eiropas Centrālās bankas 2004. gada 4. marta Lēmums 2004/258/EK par publisku piekļuvi Eiropas Centrālās bankas dokumentiem (ECB/2004/3) (OV L 80, 42. lpp.).


title: Lieta C-323/12: Lūgums sniegt prejudiciālu nolēmumu, ko 2012. gada 5. jūlijā iesniedza Curtea de Apel București (Rumānija) — E.On Energy Trading SE/Agenția Națională de Administrare Fiscală, Direcția Generală a Finanțelor Publice a Municipiului București — Serviciul de administrare a contribuabililor nerezidenți

text:
               29.9.2012

               LV

               Eiropas Savienības Oficiālais Vēstnesis

               C 295/18

         Lūgums sniegt prejudiciālu nolēmumu, ko 2012. gada 5. jūlijā iesniedza Curtea de Apel București (Rumānija) — E.On Energy Trading SE/Agenția Națională de Administrare Fiscală, Direcția Generală a Finanțelor Publice a Municipiului București — Serviciul de administrare a contribuabililor nerezidenți

   (Lieta C-323/12)
   2012/C 295/31
   Tiesvedības valoda — rumāņu

      Iesniedzējtiesa

      Curtea de Apel București

      Lietas dalībnieki pamata procesā

      Prasītāja: E.On Energy Trading SE

      Atbildētāja: Agenția Națională de Administrare Fiscală, Direcția Generală a Finanțelor Publice a Municipiului București — Serviciul de administrare a contribuabililor nerezidenți

      Prejudiciālie jautājumi

               1)

               Vai nodokļiem pakļautu personu, kuras galvenais birojs atrodas kādā Eiropas Savienības dalībvalstī, kas nav Rumānija, kura PVN vajadzībām ir identificējusi nodokļu pārstāvi Rumānijā, ievērojot to valsts tiesību aktu noteikumus, kuri bija spēkā pirms Rumānijas iestāšanās Eiropas Savienībā, var uzskatīt par “nodokļiem pakļautu personu, kas nav reģistrēta valsts teritorijā” saskaņā ar 1. pantu Padomes 1979. gada 6. decembra Astotajā direktīvā 79/1072/EEK par dalībvalstu tiesību aktu saskaņošanu attiecībā uz apgrozījuma nodokļiem — kārtība pievienotās vērtības nodokļa atmaksāšanai nodokļu maksātājiem, kas nav reģistrēti attiecīgajā valstī (1)?

               2)

               Vai prasība, ka juridiskajai personai nav jābūt identificētai PVN vajadzībām, kas noteikta 147.b panta 1. punkta a) apakšpunktā Likumā Nr. 571/2003 par Nodokļu kodeksu, ar ko transponē direktīvas normas, ir papildu nosacījums tiem, kas konkrēti regulēti [Astotās direktīvas] 3. un 4. pantā, un, ja atbilde ir apstiprinoša, vai tāds papildu nosacījums ir atļauts, ņemot vērā direktīvas 6. pantu?

               3)

               Vai [Astotās direktīvas] 3. un 4. panta noteikumi var radīt tiešas sekas, proti, vai minētajās normās konkrēti regulēto nosacījumu izpilde piešķir Rumānijas teritorijā nereģistrētai juridiskajai personai, ievērojot 1. pantu, tiesības uz PVN atmaksāšanu neatkarīgi no to īstenošanas formas valsts tiesību aktos?

      (1)  OV L 331, 11. lpp.


title: Lieta C-269/16: Lūgums sniegt prejudiciālu nolēmumu, ko 2016. gada 13. maijā iesniedza Juzgado de lo Social n° 2 de Terrassa (Spānija) – Elena Barba Giménez/Francisca Carrión Lozano

text:
               1.8.2016

               LV

               Eiropas Savienības Oficiālais Vēstnesis

               C 279/17

         Lūgums sniegt prejudiciālu nolēmumu, ko 2016. gada 13. maijā iesniedza Juzgado de lo Social no 2 de Terrassa (Spānija) – Elena Barba Giménez/Francisca Carrión Lozano
   (Lieta C-269/16)
   (2016/C 279/23)
   Tiesvedības valoda – spāņu

      Iesniedzējtiesa

      Juzgado de lo Social no 2 de Terrassa

      Pamatlietas puses

      Prasītāja: Elena Barba Giménez

      Atbildētāja: Francisca Carrión Lozano

      Prejudiciālie jautājumi

               1)

               Vai ir piemērojams Direktīvas 2005/29/EK (1) 6. panta 1. punkta d) apakšpunkts un 7. panta 2. punkts gadījumos, kad tarifus par profesionāļa pakalpojumiem reglamentē tiesību norma? Ja atbilde ir apstiprinoša, vai Direktīva 2005/29/EK ir jāinterpretē tādējādi, ka tai pretrunā ir tāds regulējums kā Likuma Nr. 1/1996 36. pantā paredzētais, kurā ir noteikts pienākums piemērot tiesību aktos noteikto tarifu režīmu, pat ja uzņēmējs noklusē cenas par saviem pakalpojumiem vai arī maldina par tām?

               2)

               Vai LESD 101. pants ir jāinterpretē tādējādi, ka tam pretrunā ir tāds regulējums kā Likuma Nr. 1/1996 36. pantā paredzētais, kurā atlīdzība advokātiem, kas sniedz pakalpojumus saskaņā ar bezmaksas juridiskās palīdzības sistēmu, gadījumā, ja prasība tiek apmierināta, tiek noteikta saskaņā ar iepriekš apstiprināto honorāru skalu, ko dalībvalsts iestādes nevar nepiemērot?
               Vai šis regulējums atbilst Direktīvas 2006/123/EK (2) 15. panta 3. punktā minētajām nepieciešamības un samērīguma prasībām?

               3)

               Vai Eiropas Savienības Pamattiesību hartas 47. pants ir jāinterpretē tādējādi, ka tam pretrunā ir tāds regulējums kā Likuma Nr. 1/1996 36. pantā paredzētais, kurā bezmaksas juridiskās palīdzības saņēmējam gadījumā, ja viņa celtā prasība tiek apmierināta, neparedzot tiesāšanās izdevumu atlīdzināšanu, ir noteikts pienākums samaksāt honorāru advokātam saskaņā ar arodapvienības noteikto skalu un tā apmērs pārsniedz 50 % no sociālā nodrošinājuma pabalsta gada summas?

      (1)  Eiropas Parlamenta un Padomes 2005. gada 11. maija Direktīva 2005/29/EK kas attiecas uz uzņēmēju negodīgu komercpraksi iekšējā tirgū attiecībā pret patērētājiem un ar ko groza Padomes Direktīvu 84/450/EEK un Eiropas Parlamenta un Padomes Direktīvas 97/7/EK, 98/27/EK un 2002/65/EK un Eiropas Parlamenta un Padomes Regulu (EK) Nr. 2006/2004 (“Negodīgas komercprakses direktīva”) (OV L 149, 22. lpp.).

      (2)  Eiropas Parlamenta un Padomes 2006. gada 12. Decembra Direktīva 2006/123/EK par pakalpojumiem iekšējā tirgū (OV L 376, 36. lpp.).


title: Lieta T-34/11: Prasība, kas celta 2011. gada 24. janvārī — Canon Europa/Komisija

text:
               12.3.2011

               LV

               Eiropas Savienības Oficiālais Vēstnesis

               C 80/24

         Prasība, kas celta 2011. gada 24. janvārī — Canon Europa/Komisija
   (Lieta T-34/11)
   2011/C 80/48
   Tiesvedības valoda — angļu

      Lietas dalībnieki

      Prasītāja: Canon Europa (Amstelveen, Nīderlande) (pārstāvji — P. De Baere un P. Muñiz, advokāti)

      Atbildētāja: Eiropas Komisija

      Prasītājas prasījumi:

               —

               atzīt prasību par pieņemamu;

               —

               atcelt Komisijas 2010. gada 5. oktobra Regulu (ES) Nr. 861/2010, ar ko groza I pielikumu Padomes Regulā (EEK) Nr. 2658/87 par tarifu un statistikas nomenklatūru un kopējo muitas tarifu, (OV L 284, 1. lpp.) un it īpaši apakšiedalījumus, kas ieviesti saskaņā ar Harmonizētās Sistēmas (turpmāk tekstā — “HS”) apakšpozīciju 8443 31, un atbilstošās nodokļa likmes un

               —

               piespriest atbildētājai atlīdzināt tiesāšanās izdevumus.

      Pamati un galvenie argumenti

   Ar savu prasības pieteikumu prasītāja saskaņā ar LESD 263. pantu lūdz atcelt Komisijas 2010. gada 5. oktobra Regulu (ES) Nr. 861/2010, ar ko groza I pielikumu Padomes Regulā (EEK) Nr. 2658/87 par tarifu un statistikas nomenklatūru un kopējo muitas tarifu, (OV L 284, 1. lpp.) un it īpaši apakšiedalījumus, kas ieviesti saskaņā ar HS apakšpozīciju 8443 31, un atbilstošās nodokļa likmes.
   Lai pamatotu savu prasību, prasītāja izvirza šādus pamatus.
   Pirmkārt, prasītāja apgalvo, ka prasība atcelt tiesību aktu ir pieņemama saskaņā ar LESD 263. pantu, jo apstrīdētais pasākums ir regulatīvs akts, kas tieši skar prasītāju un kas neietver nekādus turpmākus īstenošanas pasākumus.
   Papildus tam prasītāja apgalvo, ka apstrīdētais akts nav spēkā, jo ar to tiek samazināts HS 2007 apakšpozīcijas 8443 31 apjoms, izslēdzot no tās multifunkcionālas mašīnas (turpmāk tekstā — “MFM”), kuras iepriekš tika klasificētas HS 2002 apakšpozīcijā 8471 60, kaut gan atbildētāja nevar grozīt HS apakšpozīcijas saskaņā ar HS Konvencijas (1) 3. pantu un Padomes Regulas (EEK) Nr. 2658/87 (2) 1. panta 2. punkta a) apakšpunktu.
   Turklāt prasītāja apgalvo, ka apstrīdētais akts nav spēkā, jo ar to tiek grozītas nodokļa likmes, kas piemērojamas noteiktām MFM, kas iepriekš bija klasificējamas HS 2002 apakšpozīcijā 8471 60 un 8517 21, un tādējādi ar apstrīdēto aktu tiek pārkāpts Padomes Regulas (EEK) Nr. 2658/87 9. panta 2. punkts.
   Visbeidzot, ar apstrīdēto aktu tiek pārkāpts GATT 1994 (3) II pants un netiek izpildīti pienākumi, kurus ES uzņēmusies savā Koncesiju sarakstā, jo ES uzliek maksājumus noteiktām MFM, saistībā ar kurām ES ir apņēmusies atcelt visus muitas nodokļus.

      (1)  1983. gada 14. jūnija Starptautiskā konvencija par harmonizēto preču aprakstīšanas un kodēšanas sistēmu.

      (2)  Padomes 1987. gada 23. jūlija Regula (EEK) Nr. 2658/87 par tarifu un statistikas nomenklatūru un kopējo muitas tarifu (OV L 256, 1. lpp.).

      (3)  1994. gada Vispārējā vienošanās par tarifiem un tirdzniecību.


title: Lieta C-142/06: Tiesas (trešā palāta) spriedums 2007. gada 18. jūlijā ( Østre Landsret (Dānija) lūgums sniegt prejudiciālu nolēmumu) — Olicom A/S / Skatteministeriet (Kopējais muitas tarifs — Tarifu pozīcijas — Klasifikācija Kombinētajā nomenklatūrā — Automātiskas datu apstrādes iekārtas — Tīkla kartes ar modema funkciju — Īpašas funkcijas jēdziens)

text:
               8.9.2007

               LV

               Eiropas Savienības Oficiālais Vēstnesis

               C 211/6

         Tiesas (trešā palāta) spriedums 2007. gada 18. jūlijā (Østre Landsret (Dānija) lūgums sniegt prejudiciālu nolēmumu) — Olicom A/S/Skatteministeriet

   (Lieta C-142/06) (1)

   (Kopējais muitas tarifs - Tarifu pozīcijas - Klasifikācija Kombinētajā nomenklatūrā - Automātiskas datu apstrādes iekārtas - Tīkla kartes ar “modema’ funkciju - “Īpašas funkcijas’ jēdziens)
   (2007/C 211/10)
   Tiesvedības valoda — dāņu
   Iesniedzējtiesa
   Østre Landsret
   Lietas dalībnieki pamata procesā

      Prasītāja: Olicom A/S

      Atbildētāja: Skatteministeriet

   Priekšmets
   Lūgums sniegt prejudiciālu nolēmumu — Østre Landsret — Padomes 1987. gada 23. jūlija Regulas (EEK) Nr. 2658/87 par tarifu un statistikas nomenklatūru un kopējo muitas tarifu (OV L 256, 1. lpp.), kurā grozījumi izdarīti ar Komisijas 1995. gada 22. decembra Regulu (EK) Nr. 3009/95 (OV L 319, 1. lpp.), interpretācija — Pozīcija 8471 (automātiskās datu apstrādes iekārtas) un pozīcija 8517 (sakaru aparatūra) — Tīkla kartes ar dubulto funkciju piekļuvei vietējam tīklam un interneta tīklam — Īpaša funkcija
   Rezolutīvā daļa:
   Kombinētās tīkla kartes, ko ir paredzēts ievietot pārnēsājamajos datoros, sākot ar 1996. gada 1. janvāri ir jāklasificē kā datu apstrādes iekārtas, kuras ietilpst Kopējā muitas tarifa Kombinētās nomenklatūras pozīcijā 8471, kas ir iekļauta I pielikumā Padomes 1987. gada 23. jūlija Regulai (EEK) Nr. 2658/87 par tarifu un statistikas nomenklatūru un kopējo muitas tarifu, kurā grozījumi izdarīti ar Komisijas 1995. gada 22. decembra Regulu (EK) Nr. 3009/95.

      (1)  OV C 143, 17.6.2006.


title: Lieta C-140/05: Tiesas (otrā palāta) spriedums 2006. gada 5. oktobrī [ Unabhängiger Finanzsenat, Außenstelle Klagenfurt (Austrija) lūgums sniegt prejudiciālu nolēmumu] — Amalia Valesko pret Zollamt Klagenfurt (Akts par pievienošanos Eiropas Savienībai — Pārejas pasākumi — XIII pielikums — Nodokļi — Cigaretes no Slovēnijas — Ievešana Austrijas teritorijā ceļotāju personīgajā bagāžā — Atbrīvojums no akcīzes nodokļa ar konkrēta daudzuma ierobežojumu — Iespēja līdz 2007. gada 31. decembrim saglabāt kvantitatīvos ierobežojumus, kas tiek piemēroti preču ievešanai no trešām valstīm — Direktīva 69/169/EEK)

text:
               2.12.2006

               LV

               Eiropas Savienības Oficiālais Vēstnesis

               C 294/13

         Tiesas (otrā palāta) spriedums 2006. gada 5. oktobrī [Unabhängiger Finanzsenat, Außenstelle Klagenfurt (Austrija) lūgums sniegt prejudiciālu nolēmumu] — Amalia Valesko pret Zollamt Klagenfurt

   (Lieta C-140/05) (1)

   (Akts par pievienošanos Eiropas Savienībai - Pārejas pasākumi - XIII pielikums - Nodokļi - Cigaretes no Slovēnijas - Ievešana Austrijas teritorijā ceļotāju personīgajā bagāžā - Atbrīvojums no akcīzes nodokļa ar konkrēta daudzuma ierobežojumu - Iespēja līdz 2007. gada 31. decembrim saglabāt kvantitatīvos ierobežojumus, kas tiek piemēroti preču ievešanai no trešām valstīm - Direktīva 69/169/EEK)
   (2006/C 294/22)
   Tiesvedības valoda — vācu
   Iesniedzējtiesa
   Unabhängiger Finanzsenat, Außenstelle Klagenfurt
   Lietas dalībnieki pamata procesā

      Prasītāja: Amalia Valesko

      Atbildētāja: Zollamt Klagenfurt

   Priekšmets
   Lūgums sniegt prejudiciālu nolēmumu — Unabhängiger Finanzsenat, Außenstelle Klagenfurt — EKL 23., 25. un 26. panta un Akta par Čehijas Republikas, Igaunijas Republikas, Kipras Republikas, Latvijas Republikas, Lietuvas Republikas, Ungārijas Republikas, Maltas Republikas, Polijas Republikas, Slovēnijas Republikas un Slovākijas Republikas pievienošanās nosacījumiem un pielāgojumiem līgumos, kas ir Eiropas Savienības pamatā (OV 2003, L 236, 906. lpp.), XIII pielikuma 6. punkta (Nodokļu politika) 2. apakšpunkta interpretācija — Dalībvalstis pārejas posmā saglabā tādus pašus kvantitatīvos ierobežojumus cigarešu ievešanai to teritorijā no Slovēnijas, nemaksājot papildu akcīzes nodokli, kādi piemērojami cigarešu ievešanai no trešām valstīm — Daudzuma, ko var ievest privātpersona, kuras dzīvesvieta ir attiecīgās valsts teritorijā, ierobežošana, kas ir stingrāka par ierobežojumiem, kas noteikti vairumam trešo valstu
   Rezolutīvā daļa:

               1)

               Akta par Čehijas Republikas, Igaunijas Republikas, Kipras Republikas, Latvijas Republikas, Lietuvas Republikas, Ungārijas Republikas, Maltas Republikas, Polijas Republikas, Slovēnijas Republikas un Slovākijas Republikas pievienošanās nosacījumiem un pielāgojumiem līgumos, kas ir Eiropas Savienības pamatā, XIII pielikuma 6. punkta 2. apakšpunkts ir jāinterpretē tādējādi, ka tas pieļauj, ka Austrijas Republika pārejas posmā patur spēkā savu tiesisko regulējumu, kas paredz atbrīvojumu no akcīzes nodokļa ar ierobežojumu līdz 25 cigaretēm no Slovēnijas, kas ievestas Austrijas Republikas teritorijā to ceļotāju personīgajā bagāžā, kuru dzīvesvieta ir Austrijas Republikā un kuri ieceļo šajā teritorijā tieši, šķērsojot sauszemes robežu vai pa šīs dalībvalsts iekšzemes ūdeņiem;

               2)

               EKL 23., 25. un 26. pants ir jāinterpretē tādējādi, ka tie pieļauj tādu valsts tiesisko regulējumu, par kādu ir runa pamata prāvā, saskaņā ar kuru atbrīvojums no akcīzes nodokļa cigaretēm, kas ievestas ceļotāju personīgajā bagāžā, ir ar ierobežojumu līdz 25 vienībām, tās ievedot Austrijas Republikas teritorijā no citām noteiktām dalībvalstīm, tostarp no Slovēnijas Republikas, neraugoties uz to, ka pēc pēdējās Eiropas Savienības paplašināšanās šis samazinātais atbrīvojums vairs neattiecas ne uz vienu trešo valsti, izņemot vienīgi Šveices beznodokļu zonu Samnauntal, bet, ievedot cigaretes no trešām valstīm, no nodokļa parasti tiek atbrīvotas 200 vienības.

      (1)  OV C 143, 11.06.2005.


title: Lieta C-460/08: Tiesas (sestā palāta) 2009. gada 10. decembra spriedums — Eiropas Komisija/Grieķijas Republika (Valsts pienākumu neizpilde — EKL 39. pants — Darbs valsts pārvaldē — Kuģu kapteiņi un virsnieki (kapteiņa palīgi) — Publiskās varas īstenošana uz klāja — Prasība par karogvalsts pilsonību)

text:
               30.1.2010

               LV

               Eiropas Savienības Oficiālais Vēstnesis

               C 24/13

         Tiesas (sestā palāta) 2009. gada 10. decembra spriedums — Eiropas Komisija/Grieķijas Republika
   (Lieta C-460/08) (1)

   (Valsts pienākumu neizpilde - EKL 39. pants - Darbs valsts pārvaldē - Kuģu kapteiņi un virsnieki (kapteiņa palīgi) - Publiskās varas īstenošana uz klāja - Prasība par karogvalsts pilsonību)
   2010/C 24/20
   Tiesvedības valoda — grieķu

      Lietas dalībnieki

      Prasītāja: Eiropas Komisija (pārstāvji — G. Rozet un D. Triantafyllou)

      Atbildētāja: Grieķijas Republika (pārstāvis — E.-M. Mamouna)

      Priekšmets

   Valsts pienākumu neizpilde — EK līguma 39. panta pārkāpums — Valsts tiesiskais regulējums, kurā paredzēts, ka kapteiņa un virsnieka (kapteiņa palīga) amatus Grieķijas zvejas un tirdzniecības kuģos var ieņemt vienīgi Grieķijas pilsoņi

      Rezolutīvā daļa:

               1)

               paredzot savā tiesiskajā regulējumā prasību par Grieķijas pilsonību, lai varētu ieņemt kapteiņa un virsnieka (kapteiņa palīga) amatu uz visiem kuģiem ar Grieķijas karogu, Grieķijas Republika nav izpildījusi EKL 39. pantā paredzētos pienākumus;

               2)

               Grieķijas Republika atlīdzina tiesāšanās izdevumus.

      (1)  OV C 327, 20.12.2008.


title: Lieta T-578/08: Prasība, kas celta 2008. gada 23. decembrī — DVB Project /ITSB — Eurotel ( DVB )

text:
               7.3.2009

               LV

               Eiropas Savienības Oficiālais Vēstnesis

               C 55/44

         Prasība, kas celta 2008. gada 23. decembrī — DVB Project/ITSB — Eurotel (“DVB”)
   (Lieta T-578/08)
   (2009/C 55/78)
   Valoda, kādā sagatavots prasības pieteikums — angļu
   Lietas dalībnieki

      Prasītāja: DVB Project, Le Grand Saconnex (Šveice) (pārstāvis — W. Pors, lawyer)

      Atbildētājs: Iekšējā tirgus saskaņošanas birojs (preču zīmes, paraugi un modeļi)

      Otra procesa Apelāciju padomē dalībniece: Eurotel SpA, Milāna (Itālija)
   Prasītājas prasījumi:

               —

               atcelt Iekšējā tirgus saskaņošanas biroja (preču zīmes, paraugi un modeļi) Apelāciju otrās padomes 2008. gada 14. oktobra lēmumu lietā R 1387/2007-2; un

               —

               piespriest ITSB atlīdzināt tiesāšanās izdevumus.

         Pamati un galvenie argumenti

      Kopienas preču zīme, kuru lūdz atzīt par spēkā neesošu: preču zīme “DVB” attiecībā uz precēm un pakalpojumiem, kas ietilpst 9. un 38. klasē

      Kopienas preču zīmes īpašniece: prasītāja

      Lietas dalībniece, kas lūdz atzīt Kopienas preču zīmi par spēkā neesošu: otra procesa Apelāciju padomē dalībniece

      Anulēšanas nodaļas lēmums: noraidīt pieteikumu par preču zīmes atzīšanu par spēkā neesošu

      Apelāciju padomes lēmums: apmierināt apelācijas sūdzību un atcelt apstrīdēto lēmumu

      Izvirzītie pamati: Padomes Regulas Nr. 40/94 7. panta 1. punkta c) apakšpunkta pārkāpums, jo Apelāciju padome esot kļūdaini atzinusi, ka monopoltiesības uz reģistrētu Kopienas preču zīmi, par kuru iesniegts pieteikums par tās atzīšanu par spēkā neesošu, nozīmīgi kavētu tirdzniecības dalībnieku uzņēmējdarbību telekomunikāciju jomā. Padomes Regulas Nr. 40/94 7. panta 3. punkta un 51. panta 2. punkta pārkāpums, jo Apelāciju padome neesot pēc būtības izvērtējusi prasītājas izvirzīto jautājumu par iegūtu atšķirtspēju


title: Lieta F-22/08: Prasība, kas celta 2008. gada 22. februārī — Miguelez Herreras /Komisija

text:
               9.5.2008

               LV

               Eiropas Savienības Oficiālais Vēstnesis

               C 116/33

         Prasība, kas celta 2008. gada 22. februārī — Miguelez Herreras/Komisija
   (Lieta F-22/08)
   (2008/C 116/63)
   Tiesvedības valoda — franču
   Lietas dalībnieki

      Prasītāja: Benedicta Miguelez Herreras, Brisele, Beļģija (pārstāvis — M. van der Woude, avocat)

      Atbildētāja: Eiropas Kopienu Komisija
   Strīda priekšmets un apraksts
   2007. gada 17. aprīļa lēmuma atcelšana tiktāl, ciktāl tas 2003. gada paaugstināšanas amatā ietvaros prasītājai nepiešķir nevienu papildu prioritātes punktu un piešķir tikai divus prioritātes punktus, kas kopumā veido 23 punktus, un piespriešana atbildētājai samaksāt kompensāciju.
   Prasītājas prasījumi:

               —

               atcelt 2007. gada 17. aprīļa lēmumu tiktāl, ciktāl tas 2003. gada paaugstināšanas amatā ietvaros prasītājai nepiešķir nevienu papildu prioritātes punktu un piešķir tikai divus prioritātes punktus, kas kopumā veido 23 punktus;

               —

               piespriest atbildētājai samaksāt kompensāciju EUR 5 000 apmērā;

               —

               piespriest Eiropas Kopienu Komisijai atlīdzināt tiesāšanās izdevumus.


title: Lieta C-160/06: Tiesas (septītā palāta) spriedums 2007. gada 8. martā — Eiropas Kopienu Komisija/Itālijas Republika (Valsts pienākumu neizpilde — Direktīva 2003/51/EK — Sabiedrību tiesības — Atsevišķu sabiedrību veidu gada pārskati — Netransponēšana noteiktajā termiņā)

text:
               28.4.2007

               LV

               Eiropas Savienības Oficiālais Vēstnesis

               C 95/13

         Tiesas (septītā palāta) spriedums 2007. gada 8. martā — Eiropas Kopienu Komisija/Itālijas Republika
   (Lieta C-160/06) (1)

   (Valsts pienākumu neizpilde - Direktīva 2003/51/EK - Sabiedrību tiesības - Atsevišķu sabiedrību veidu gada pārskati - Netransponēšana noteiktajā termiņā)
   (2007/C 95/21)
   Tiesvedības valoda — itāļu
   Lietas dalībnieki

      Prasītāja: Eiropas Kopienu Komisija (pārstāvji — E. Montaguti un G. Zavvos)

      Atbildētāja: Itālijas Republika (pārstāvji — I. Braguglia, pārstāvis, P. Gentili, avocat)
   Priekšmets
   Valsts pienākumu neizpilde — Tiesību aktu, kas vajadzīgi, lai izpildītu Eiropas Parlamenta un Padomes 2003. gada 18. jūnija Direktīvu 2003/51/EK, ar ko attiecībā uz noteikta veida sabiedrību, banku un citu finanšu iestāžu un apdrošināšanas uzņēmumu gada un konsolidētajiem pārskatiem groza Direktīvas 78/660/EEK, 83/349/EEK, 86/635/EEK un 91/674/EEK (OV L 178, 16. lpp.), nepieņemšana noteiktajā termiņā
   Rezolutīvā daļa:

               1)

               nepieņemot normatīvus un administratīvus aktus, kas vajadzīgi, lai izpildītu Eiropas Parlamenta un Padomes 2003. gada 18. jūnija Direktīvu 2003/51/EK, ar ko attiecībā uz noteikta veida sabiedrību, banku un citu finanšu iestāžu un apdrošināšanas uzņēmumu gada un konsolidētajiem pārskatiem groza Direktīvas 78/660/EEK, 83/349/EEK, 86/635/EEK un 91/674/EEK, Itālijas Republika nav izpildījusi pienākumus, ko tai uzliek šī direktīva;

               2)

               Itālijas Republika atlīdzina tiesāšanās izdevumus.

      (1)  OV C 131, 3.6.2006.


title: Lieta T-515/08: Vispārējās tiesas 2010. gada 29. jūnija rīkojums — Mauerhofer /Komisija (Vairākkārtējs pamatlīgums “Komisija 2007” — Ekspertu pieņemšana darbā darbību saistībā ar atbalsta piešķiršanu trešajām valstīm ietvaros — Ar ekspertīzes veikšanu saistīti pienākumi — Komisijas pasākums attiecībā uz algota darba dienu skaitu — Prasība atcelt tiesību aktu — Apstrīdama tiesību akta neesamība — Nepieņemamība — Prasība par zaudējumu atlīdzību — Cēloņsakarība — Acīmredzami juridiski nepamatota prasība)

text:
               14.8.2010

               LV

               Eiropas Savienības Oficiālais Vēstnesis

               C 221/44

         Vispārējās tiesas 2010. gada 29. jūnija rīkojums — Mauerhofer/Komisija
   (Lieta T-515/08) (1)

   (Vairākkārtējs pamatlīgums “Komisija 2007” - Ekspertu pieņemšana darbā darbību saistībā ar atbalsta piešķiršanu trešajām valstīm ietvaros - Ar ekspertīzes veikšanu saistīti pienākumi - Komisijas pasākums attiecībā uz algota darba dienu skaitu - Prasība atcelt tiesību aktu - Apstrīdama tiesību akta neesamība - Nepieņemamība - Prasība par zaudējumu atlīdzību - Cēloņsakarība - Acīmredzami juridiski nepamatota prasība)
   2010/C 221/72
   Tiesvedības valoda — angļu

      Lietas dalībnieki

      Prasītājs: Volker Mauerhofer (Vīne, Austrija) (pārstāvis — J. Schartmüller, avocat)

      Atbildētāja: Eiropas Komisija (pārstāvis — S. Boelaert)

      Priekšmets

   Pirmkārt, prasība atcelt Komisijas 2008. gada 9. septembra administratīvo rīkojumu, ar kuru tiek grozīts īpašais līgums 2007/146271, kas bija noslēgts starp Komisiju un pamatlīguma izpildītāju attiecībā uz projekta “Value Chain Mapping Analysis” īstenošanu Bosnijā un Hercegovinā, samazinot prasītāja nostrādāto darba dienu skaitu saskaņā ar līgumu starp viņu un iepriekš minēto pamatlīguma izpildītāju, par kurām pamatlīguma izpildītājs varēja nosūtīt Komisijai rēķinu, kā arī, otrkārt, prasība par zaudējumu atlīdzību

      Rezolutīvā daļa:

               1)

               prasību noraidīt;

               2)

               Volker Mauerhofer atlīdzina tiesāšanās izdevumus.

      (1)  OV C 44, 21.02.2009.


title: Lieta C-236/13: Tiesas (ceturtā palāta) 2014. gada 25. marta rīkojums ( Tribunalul Argeş (Rumānija) lūgums sniegt prejudiciālu nolēmumu) – Comisariatul Judeţean pentru Protecţia Consumatorilor Argeş / SC Volksbank România SA, SC Volksbank România SA – Sucursala Piteşti , Alin Iulian Matei , Petruţa Florentina Matei

text:
               16.6.2014

               LV

               Eiropas Savienības Oficiālais Vēstnesis

               C 184/21

         Tiesas (ceturtā palāta) 2014. gada 25. marta rīkojums (Tribunalul Argeş (Rumānija) lūgums sniegt prejudiciālu nolēmumu) – Comisariatul Judeţean pentru Protecţia Consumatorilor Argeş/SC Volksbank România SA, SC Volksbank România SA – Sucursala Piteşti, Alin Iulian Matei, Petruţa Florentina Matei

   (Lieta C-236/13) (1)

   2014/C 184/26
   Tiesvedības valoda – rumāņu
   Ceturtās palātas priekšsēdētājs ir izdevis rīkojumu izslēgt lietu no reģistra.

      (1)  OV C 235, 4.8.2012.


title: Lieta T-326/07 R: Pirmās instances tiesas priekšsēdētāja 2007. gada 4. decembrī rīkojums — Cheminova u.c./Komisija (Pagaidu noregulējums — Direktīva 91/414/EEK — Pieteikums par piemērošanas apturēšanu — Pieņemamība — Steidzamības trūkums)

text:
               26.1.2008

               LV

               Eiropas Savienības Oficiālais Vēstnesis

               C 22/45

         Pirmās instances tiesas priekšsēdētāja 2007. gada 4. decembrī rīkojums — Cheminova u.c./Komisija
   (Lieta T-326/07 R)
   (Pagaidu noregulējums - Direktīva 91/414/EEK - Pieteikums par piemērošanas apturēšanu - Pieņemamība - Steidzamības trūkums)
   (2008/C 22/84)
   Tiesvedības valoda — angļu
   Lietas dalībnieki

      Prasītāji: Cheminova A/S, Harboøre (Dānija); Cheminova Agro Italia Srl (Roma, Itālija); Cheminova Bulgaria EOOD (Sofija, Bulgārija); Agrodan, SA (Madride, Spānija) un Lodi SAS (Grand-Fougeray, Francija) (pārstāvji — C. Mereu un K. Van Maldegem, advokāti)

      Atbildētāja: Eiropas Kopienu Komisija (pārstāvji — B. Doherty un L. Parpala)
   Priekšmets
   Pieteikums apturēt Komisijas 2007. gada 6. jūnija lēmuma 2007/389/EK par malationa neiekļaušanu Padomes Direktīvas 91/414/EEK I pielikumā un augu aizsardzības produktu, kuri satur šo vielu, licencēšanas apturēšanu piemērošanu līdz sprieduma pasludināšanai pamata prāvā.
   Rezolutīvā daļa:

               1)

               pieteikums par pagaidu noregulējumu;

               2)

               lēmums par tiesāšanās izdevumiem ir atlikts.


title: Lieta T-576/08: Vispārējās tiesas 2011. gada 13. aprīļa spriedums — Vācija/Komisija (Lauksaimniecība — Tirgu kopīgā organizācija — Pārtikas piegāde no intervences krājumiem vistrūcīgāko personu pabalstam — Regula (EK) Nr. 983/2008 — Plāns par resursu sadalījumu dalībvalstīm, kas saistībā ar sadales programmu jāiekļauj 2009. budžeta gadā — Mobilizācija tirgū — Prasība atcelt tiesību aktu)

text:
               28.5.2011

               LV

               Eiropas Savienības Oficiālais Vēstnesis

               C 160/16

         Vispārējās tiesas 2011. gada 13. aprīļa spriedums — Vācija/Komisija
   (Lieta T-576/08) (1)

   (Lauksaimniecība - Tirgu kopīgā organizācija - Pārtikas piegāde no intervences krājumiem vistrūcīgāko personu pabalstam - Regula (EK) Nr. 983/2008 - Plāns par resursu sadalījumu dalībvalstīm, kas saistībā ar sadales programmu jāiekļauj 2009. budžeta gadā - Mobilizācija tirgū - Prasība atcelt tiesību aktu)
   2011/C 160/21
   Tiesvedības valoda — vācu

      Lietas dalībnieki

      Prasītāja: Vācijas Federatīvā Republika (pārstāvji — sākotnēji M. Lumma un B. Klein, pēc tam M. Lumma, B. Klein, T. Henze un N. Graf Vitzthum)

      Atbildētāja: Eiropas Komisija (pārstāvji — F. Erlbacher un A. Szmytkowska)

      Persona, kas iestājusies lietā prasītājas atbalstam: Zviedrijas Karaliste (pārstāvji — A. Falk, K. Petkovska, S. Johannesson un A. Engman)

      Personas, kas iestājušās lietā atbildētājas atbalstam: Spānijas Karaliste (pārstāvis — B. Plaza Cruz); Francijas Republika (pārstāvji — G. de Bergues un B. Cabouat); Itālijas Republika (pārstāvji — sākotnēji I. Bruni, pēc tam P. Gentili, avvocato dello Stato) un Polijas Republika (pārstāvji — sākotnēji M. Dowgielewicz, pēc tam M. Szpunar un visbeidzot M. Szpunar, B. Majczyna un M. Drwiecki)

      Priekšmets

   Prasība daļēji atcelt Komisijas 2008. gada 3. oktobra Regulu (EK) Nr. 983/2008, ar ko pieņem plānu par resursu sadalījumu dalībvalstīm, kas jāiekļauj 2009. budžeta gadā pārtikas piegādei no intervences krājumiem trūcīgāko personu pabalstam Kopienā (OV L 268, 3. lpp.)

      Rezolutīvā daļa:

               1)

               Komisijas 2008. gada 3. oktobra Regulas (EK) Nr. 983/2008, ar ko pieņem plānu par resursu sadalījumu dalībvalstīm, kas jāiekļauj 2009. budžeta gadā pārtikas piegādei no intervences krājumiem trūcīgāko personu pabalstam, 2. pants un II pielikums tiek atcelti;

               2)

               Regulas Nr. 983/2008 2. panta un II pielikuma atcelšana neietekmē jau veikto piešķīrumu spēkā esamību;

               3)

               Eiropas Komisija sedz savus, kā arī atlīdzina Vācijas Federatīvās Republikas tiesāšanās izdevumus;

               4)

               Spānijas Karaliste, Francijas Republika, Itālijas Republika, Polijas Republika un Zviedrijas Karaliste sedz savus tiesāšanās izdevumus pašas.

      (1)  OV C 55, 07.03.2009.


title: Lieta C-83/05: Tiesas (sestā palāta) spriedums 2006. gada 13. jūlijā ( Amtsgericht Freiburg (Vācija) lūgums sniegt prejudiciālu nolēmumu) — Bernd Voigt (Iekšējā tirgus izveide — Tiesību aktu tuvināšana — Mehāniskie transportlīdzekļi — Kopienas tipa apstiprināšanas procedūra — Direktīva 70/156/EEK — Piemērošanas joma — Klasifikācija atbilstoši transportlīdzekļu tipu tehniskajām prasībām — Valsts tiesiskā regulējuma, kurš reglamentē ceļu satiksmes noteikumus, ietekme uz transportlīdzekļu klasifikāciju)

text:
               16.9.2006

               LV

               Eiropas Savienības Oficiālais Vēstnesis

               C 224/11

         Tiesas (sestā palāta) spriedums 2006. gada 13. jūlijā (Amtsgericht Freiburg (Vācija) lūgums sniegt prejudiciālu nolēmumu) — Bernd Voigt

   (Lieta C-83/05) (1)

   (Iekšējā tirgus izveide - Tiesību aktu tuvināšana - Mehāniskie transportlīdzekļi - Kopienas tipa apstiprināšanas procedūra - Direktīva 70/156/EEK - Piemērošanas joma - Klasifikācija atbilstoši transportlīdzekļu tipu tehniskajām prasībām - Valsts tiesiskā regulējuma, kurš reglamentē ceļu satiksmes noteikumus, ietekme uz transportlīdzekļu klasifikāciju)
   (2006/C 224/19)
   Tiesvedības valoda — vācu
   Iesniedzējtiesa
   Amtsgericht Freiburg
   Lietas dalībnieki pamata procesā

      Prasītājs: Bernd Voigt

   Priekšmets
   Lūgums sniegt prejudiciālu nolēmumu — Amtsgericht Freiburg — Padomes 1970. gada 6. februāra Direktīvas 70/156/EEK par dalībvalstu tiesību aktu tuvināšanu attiecībā uz mehānisko transportlīdzekļu un to piekabju tipa apstiprinājumu (OV L 42, 1. lpp.), kurā grozījumi izdarīti ar Padomes 1992. gada 18. jūnija Direktīvu 92/53/EEK (OV L 225, 1. lpp.) — M 1 kategorijas transportlīdzekļa (vieglās automašīnas), uz kuru attiecas Kopienas tipa apstiprinājums, reģistrācija dalībvalstī — Valsts iestāžu iespēja uzlikt sodu minētā transportlīdzekļa vadītājam par dažiem Ceļu satiksmes noteikumos paredzētiem pārkāpumiem, kas attiecas uz kravas transportlīdzekļiem — Ātruma ierobežojums uz autoceļiem, kas attiecas tikai uz kravas transportlīdzekļiem
   Rezolutīvā daļa:
   Padomes 1970. gada 6. februāra Direktīva 70/156/EEK par dalībvalstu tiesību aktu tuvināšanu attiecībā uz mehānisko transportlīdzekļu un to piekabju tipa apstiprinājumu, kurā grozījumi izdarīti ar Padomes 1992. gada 18. jūnija Direktīvu 92/53/EEK, ir interpretējama tādā veidā, ka tā neaizliedz valsts tiesisko regulējumu, saskaņā ar kuru uz tādu transportlīdzekli, par kādu ir runa pamata prāvā, neattiecas valsts normas par vieglo automašīnu ātrumu, bet gan normas, kas ir piemērojamas kravas transportlīdzekļiem, kaut arī šis transportlīdzeklis ir reģistrēts kā vieglā automašīna, pamatojoties uz atbilstoši minētajai direktīvai noteikto Kopienas tipa apstiprinājumu.

      (1)  OV C 82, 02.04.2005.


title: Lieta T-396/10: Prasība, kas celta 2010. gada 8. septembrī — Zucchetti Rubinetteria /Komisija

text:
               6.11.2010

               LV

               Eiropas Savienības Oficiālais Vēstnesis

               C 301/51

         Prasība, kas celta 2010. gada 8. septembrī — Zucchetti Rubinetteria/Komisija
   (Lieta T-396/10)
   ()
   2010/C 301/81
   Tiesvedības valoda — itāļu

      Lietas dalībnieki

      Prasītāja: Zucchetti Rubinetteria SpA (Gozzano, Itālija) (pārstāvji — M. Condinanzi, avvocato, un P. Ziotti, avvocato)

      Atbildētāja: Eiropas Komisija

      Prasītājas prasījumi:

               —

               galvenokārt, atcelt apstrīdēto lēmumu;

               —

               pakārtoti, atcelt vai samazināt prasītājai uzlikto naudas sodu;

               —

               vēl pakārtotāk, samazināt naudas soda apmēru, apmierinot lūgumu par Pamatnostādņu naudas sodu noteikšanai 29. pantā paredzēto atbildību mīkstinošo apstākļu ņemšanu vērā;

               —

               piespriest Komisijai atlīdzināt tiesāšanās izdevumus.

      Pamati un galvenie argumenti

   Šajā lietā ir apstrīdēts tas pats lēmums, kas lietā T-368/10 Rubinetteria Cisal/Komisija.
   Pamati un galvenie argumenti ir līdzīgi iepriekš minētajā lietā izvirzītajiem. Prasītāja it īpaši apgalvo, ka lēmumā izvērtētie izstrādājumi ir saistīti ar trīs dažādiem tirgiem, ka Zucchetti darbojas tikai ar krānu tirdzniecību saistītajā tirgū un ka Komisijas lēmumā nav iepriekš noteikts attiecīgais tirgus. Lēmumā ir pieļautas kļūdas arī saistībā ar tirgus ģeogrāfiskā apmēra un aizliegtās vienošanās radītās ietekmes uz tirgus darbības apstākļiem izvērtēšanu.
   Prasītāja arī norāda, ka nolīgumu un/vai saskaņoto darbību rekonstrukcija, kuras ietvaros Komisija secināja, ka prasītāja ir piedalījusies vienotā, kompleksā un turpinātā LESD 101. panta pārkāpumā, ņemot vērā vienīgi tās slepeno rīcību Itālijā, ir kļūdaina un tajā nav norādīti šī secinājuma pamatā esošie iemesli, jo Komisija absolūti nekādā veidā nav pierādījusi, ka prasītāja bija informēta par cita uzņēmuma, kas varbūtēji bija iesaistīts aizliegtās vienošanās īstenošanā, nelikumīgo rīcību.


title: lieta T-90/05: Prasība pret Iekšējā tirgus saskaņošanas biroju (preču zīmes, paraugi un modeļi) (ITSB), ko Omega S.A. iesniedza 2005. gada 24. februārī

text:
               14.5.2005

               LV

               Eiropas Savienības Oficiālais Vēstnesis

               C 115/24

         Prasība pret Iekšējā tirgus saskaņošanas biroju (preču zīmes, paraugi un modeļi) (ITSB), ko Omega S.A. iesniedza 2005. gada 24. februārī
   (lieta T-90/05)
   (2005/C 115/46)
   valoda, kādā sagatavots prasības pieteikums — angļu
   Eiropas Kopienu Pirmās instances tiesā 2005. gada 24. februārī izskatīšanai ir iesniegta prasība pret Iekšējā tirgus saskaņošanas biroju (preču zīmes, paraugi un modeļi) (ITSB), ko cēla Omega S.A., Bjenne [Bienne] (Šveice), kuru pārstāv P. Gonzaless Bueno Katelans de Okons [P. González-Bueno Catalán de Ocon].

      Omega Engineering Inc., Stemforda [Stamford], Konektikuta (ASV) arī piedalījās procesā Apelāciju padomē.
   Prasītājas prasījumi Pirmās instances tiesai ir šādi:

               —

               atcelt Apelāciju otrās padomes 2004. gada 10. decembra lēmumu lietā R 330/2002-2;

               —

               piespriest Iekšējā tirgus saskaņošanas birojam atlīdzināt tiesāšanās izdevumus.

         Pamati un galvenie argumenti

               Kopienas preču zīmes pieteikuma iesniedzējs:

               Prasītājs

               Attiecīgā Kopienas preču zīme:

               Grafiskā preču zīme “OMEGA” attiecībā uz precēm, kas ietilpst 3., 9., 14., 16., 25., 28., 35., 37., 38., 41. un 42. klasē — Kopienas preču zīmes pieteikums Nr. 225 771

               Iebildumu procesā pretstatītās preču zīmes vai apzīmējuma īpašnieks:

               Omega Engineering Inc.

               Pretstatītā preču zīme vai apzīmējums:

               Valsts vārdiskas un grafiskas preču zīmes “OMEGA”, “MICROMEGA”, “OMEGA.COM”, “OMEGASOFT”, “OMEGANET” attiecībā uz precēm, kas ietilpst 1., 2., 6., 7., 8., 9., 11., 14., 16., 17., 18., 35., 41. un 42. klasē

               Iebildumu nodaļas lēmums:

               Reģistrāciju atteikt attiecībā uz pakalpojumiem un precēm, kas ietilpst 9. un 42. klasē

               Apelāciju padomes lēmums:

               Apelāciju noraidīt

               Izvirzītie pamati:

               Kļūdaina Regulas (EK) Nr. 40/94 (1)8. panta 1. punkta b) apakšpunkta piemērošana.

      (1)  Padomes 1993. gada 20. decembra Regula (EK) Nr. 40/94 par Kopienas preču zīmi (OV 1994. L 11, 1. lpp.)


title: Lieta C-543/10: Tiesas (pirmā palāta) 2013. gada 7. februāra spriedums ( Cour de cassation (Francija) lūgums sniegt prejudiciālu nolēmumu) — Refcomp SpA/Axa Corporate Solutions Assurance SA, Axa France IARD, Emerson Network, Climaveneta SpA (Tiesu iestāžu sadarbība civillietās — Jurisdikcija civillietās un komerclietās — Regula (EK) Nr. 44/2001 — 23. panta interpretācija — Jurisdikcijas noteikšanas klauzula, kas ir ietverta starp preces ražotāju un sākotnējo tās pircēju noslēgtā līgumā — Līgums, kas ietilpst īpašuma tiesību nodošanas līgumu ķēdē — Iespēja uz šo klauzulu atsaukties attiecībā uz preces pārpircēju)

text:
               13.4.2013

               LV

               Eiropas Savienības Oficiālais Vēstnesis

               C 108/2

         Tiesas (pirmā palāta) 2013. gada 7. februāra spriedums (Cour de cassation (Francija) lūgums sniegt prejudiciālu nolēmumu) — Refcomp SpA/Axa Corporate Solutions Assurance SA, Axa France IARD, Emerson Network, Climaveneta SpA

   (Lieta C-543/10) (1)

   (Tiesu iestāžu sadarbība civillietās - Jurisdikcija civillietās un komerclietās - Regula (EK) Nr. 44/2001 - 23. panta interpretācija - Jurisdikcijas noteikšanas klauzula, kas ir ietverta starp preces ražotāju un sākotnējo tās pircēju noslēgtā līgumā - Līgums, kas ietilpst īpašuma tiesību nodošanas līgumu ķēdē - Iespēja uz šo klauzulu atsaukties attiecībā uz preces pārpircēju)
   2013/C 108/02
   Tiesvedības valoda — franču

      Iesniedzējtiesa

      Cour de cassation

      Lietas dalībnieki pamata procesā

      Prasītāja: Refcomp SpA

      Atbildētājas: Axa Corporate Solutions Assurance SA, Axa France IARD, Emerson Network un Climaveneta SpA

      Priekšmets

   Lūgums sniegt prejudiciālu nolēmumu — Cour de cassation — Padomes 2000. gada 22. decembra Regulas (EK) Nr. 44/2001 par jurisdikciju un spriedumu atzīšanu un izpildi civillietās un komerclietās (OV 2001 L 12, 1. lpp.) 5. panta 1. punkta un 23. panta interpretācija — Īpašā jurisdikcija lietās, kas saistītas ar līgumiem — Tiesvedība starp kādas lietas pārpircēju un šīs lietas ražotāju — Jurisdikcijas noteikšanas klauzulas piemērojamība Kopienu ietvaros noslēgtā līgumu ķēdē

      Rezolutīvā daļa:

   Padomes 2000. gada 22. decembra Regulas (EK) Nr. 44/2001 par jurisdikciju un spriedumu atzīšanu un izpildi civillietās un komerclietās 23. pants ir interpretējams tādējādi, ka uz jurisdikcijas noteikšanas klauzulu, par kuru ir panākta vienošanās līgumā, kas ir noslēgts starp preces ražotāju un tās pircēju, attiecībā uz pārpircēju, kurš pēc vairākiem starp dažādās dalībvalstīs dibinātām pusēm secīgi noslēgtiem līgumiem, ar ko tiek nodotas īpašuma tiesības, ir ieguvis šo preci un vēlas celt prasību, lai sauktu pie atbildības ražotāju, var atsaukties tikai tad, ja ir pierādīts, ka šī trešā persona faktiski ir piekritusi minētajai klauzulai šajā pantā noteiktajos apstākļos.

      (1)  OV C 46, 12.2.2011.